Playstation Network Sedang Mengalami Masalah

Sony telah membuat pengumuman bahawa semua perkhidmatan melibatkan Playstation Network sedang mengalami gangguan.
Status ini dapat dilihat melalui laman sesawang rasmi untuk Playstation Network.
Berikut adalah mesej daripada Sony
Our engineers are working to resolve the issue as soon as possible, and we thank you for your patience.
Kami akan meng-update artikel ini bila ada info lebih lanjut.
[KEMASKINI]: PSN kini sudah kembali pulih. Happy gaming!


Macam Mana Rupanya Kalau P.T. Silent Hills Dikeluarkan Pada Tahun 1998 Semasa Era PS1?

Mampukah P.T. versi tahun 1998 membuatkan controller korang tercampak sekali lagi?
Bagi korang yang tidak pernah menyaksikan video-video sebegini, Youtuber 98DEMAKE merupakan seorang pembikin video yang cukup kreatif. Beliau sering membikin video-video untuk gameplay atau trailer game-game masakini, tetapi dalam grafik yang terdapat semasa era video game 90-an.
Kami pernah melaporkan tentang video beliau sebelum ini, iaitu trailer The Last of Us Part II, gameplay Assassin’s Creed dan Uncharted yang direka semula mengikut tema tahun 1998. Dan terbaru beliau telah mencipta dan memuatnaik gameplay untuk P.T. Silent Hills pula. Korang boleh saksikannya di bawah:

P.T. merupakan demo yang boleh dimainkan pada tahun 2015 untuk francais game seram yang cukup terkenal, iaitu Silent Hills. Ia merupakan demo yang mendapat maklumbalas yang sangat baik sebelum ia dibuang dari PlayStation Store kerana Konami membatalkan game tersebut.
Walau bagaimanapun korang boleh mainkannya di PC, sebuah versi yang direka semula oleh peminat.


One Piece Burning Blood: Pertarungan Epic Antara Lanun!

Wow! Nampaknya One Piece kembali mengegarkan arena game di console apabila kali ini muncul dengan genre yang berlainan – iaitu fighting!

JomBaca: One Piece: Pirate Warriors 3: Boleh Beli or Boleh Blah?
Kalau sebelum ini Bandai Namco bekerjasama dengan Omega Force dalam menghasilkan One Piece: Pirate Warriors 3, kali ini mereka bekerjasama dengan Spike Chunsoft pula untuk menghasilkan One Piece: Burning Blood.

Dijangka berada di Japan pada 21 April 2016, Amerika Utara dan Europe pada Jun 2016 dan masih tiada lagi khabar berita bila pula release date untuk Asia. Hmmm ni tidak adil!
Game ini akan berada di console Playstation 4, Xbox-One, Playstation Vita dan juga PC. Dan lagi menarik collector edition sudah pun di umumkan. Tetapi buat masa ini hanya akan di releasekan di Amerika Utara sahaja.

Collector edition – Marinefold Edition ini mengandungi 1 cd games, 1 figure ‘Whitebeard’, 1 figure ‘Kubur Whitebeard’ dan juga art book bagi One Piece: Burning Blood.
Arghh!! Jom kita usha trailer One Piece: Burning Blood ni:

Fuh!! Penulis tak sabar ni, kemon Bandai! Give me the date! Bagi yang pre-order awal game ini, akan mendapat watak tambahan iaitu ‘Fourth Gear Luffy’ dan 2 lagi watak yang akan di umumkan kelak.
ADIOS!!


PS4 Slim Yang Leaked Itu Dikatakan Telah Dibawa Dari UAE

Gambarnya telah leaked, terdapat video yang mengesahkannya dan ia lengkap dengan video unboxing. Namun, persoalan yang sering timbul, dari manakah PlayStation 4 Slim ini telah leaked?!

Menurut laporan MCVUK, stok-stok PS4 Slim ini dikatakan telah datang dari Emiriah Arab Bersatu (UAE), di mana ia telah sampai lebih awal untuk bersedia dipasarkan di sana.
PlayStation 4 Slim ini bukan sahaja telah leaked ke Internet dengan video dan gambarnya, malah ia telah mula dijual sebelum Sony sendiri secara rasmi mengumumkannya. Ia telah mula memasuki pasaran UK, terjual di eBay serta kedai menjual game di UK, CEX turut telah mula menjualnya.

Sony akan mengumumkan PS4 Slim ini secara rasmi di satu acara khas di New York Pada 8 September nanti – bersama-sama dengan pengenalan PS4 Neo.


Uncharted Baru, Ghost of Tsushima 2 Mungkin Dah Mula Diacah Oleh Sony

Sony telah mengeluarkan sebuah iklan live-action terbaharu untuk mempromosikan PS5. Dalam video ini, terdapat bermacam game yang ditampilkan dalam bentuk live-action.

Ada game yang secara jelasnya dipromosikan dalam video ini seperti Horizon Forbidden West, God of War Ragnarok, Marvel’s Spider-Man 2 dan lain-lain. Namun, ada juga game-game lain diacah secara samar.
Antara game misteri yang mendapat perhatian ramai peminat adalah kemungkinan sebuah game Uncharted baharu dan sekuel Ghost of Tsushima.
Pada sekitar minit 0:43, kita dapat lihat semacam babak dari dunia Ghost of Tsushima, yang mana Sony mungkin sedang mengacah sekuelnya, atau mungkin juga sedang mempromosikan Ghost of Tsushima: Director’s Cut yang dilancarkan untuk PS5 pada 2021.

Apa yang lebih menarik adalah Sony memaparkan beberapa babak dari game yang kelihatan seakan Uncharted baharu. Kita dapat lihat seorang perempuan memegang bobor seolah-olah sedang mencari harta karun.

Beberapa babak ini seolah-olah mengesahkan beberapa khabar angin yang bertiup kencang sebelum ini. Terdapat laporan yang mengatakan Sony sedang membangunkan sebuah reboot untuk siri Uncharted, yang dikatakan sedang dibangunkan oleh studio bukan Naughty Dog.
Ura-ura ini dikuatkan lagi dengan pengesahan daripada Naughty Dog beberapa hari lalu dengan menyatakan mereka sudah “move on” daripada siri Uncharted.
(Spoiler dari Uncharted 4: A Thief’s End di bawah)
Para peminat sudah mula berspekulasi tentang babak “Uncharted” ini. Ramai yang merasakan karakter perempuan tersebut adalah anak Nathan Drake dan Elena, iaitu Cassie yang sudah dewasa. Lebih-lebih lagi apabila Cassie berambut perang, sama seperti perempuan dalam video iklan tersebut.
Jadi, apa pendapat korang? Adakah Sony sedang mengacah sekuel Ghost of Tsushima dan Uncharted baharu dalam video iklan ini?


Watch Dogs 3 Dijangka Akan Diumumkan Pada E3 2019, Akaun Twitter Rasmi Baru Diwujudkan

Khabar angin semakin bertiup kencang.

Sebuah akaun rasmi baru Watch Dogs UK (@WatchDogs_UK) telah muncul di Twitter. Akaun ini telah dicipta pada Mei 2019, tiada sebarang tweet dinaikkan, dan ia sememangnya akaun rasmi kerana telah mendapat “bluetick” yang telah disahkan. Setakat artikel ini ditulis, akaun ini hanya mempunyai 377 pengikut.
Apa yang menarik ialah, sebelum ini, terdapat laporan yang mengatakan Watch Dogs 3 bakal menggunakan latar belakang London, UK. Melihat daripada kewujudan akaun rasmi baru ini, ura-ura ini mungkin ada benarnya kerana ia adalah akaun untuk pemasaran di pasaran UK dengan latar belakang dalam game di UK.

Sekiranya Ubisoft ingin mengumumkan Watch Dogs 3 dalam masa terdekat, pastinya mereka akan dedahkannya di E3 2019 kerana pada tahun ini, sama seperti tahun-tahun sudah, Ubisoft akan mengumumkan game-game besar mereka di pentas itu.
Sama-sama kita nantikan.


DotA 2: Fnatic Konfem Ke Nanyang Championship 2016

Berita gembira buat peminat pasukan Fnatic, mereka akan menyertai Nanyang Championships.

Fnatic akan diundang bersama-sama dengan Team EG dan juga Team Secret secara jemputan. Manakala 1 slot lagi kemungkinan besar pihak penganjur akan menjemput 1 pasukan dari China, sape? Kita tunggu dan lihat.
Pertandingan yang akan bermula pada 6 Julai 2016 ini akan berlangsung di Shanghai, China. Sebanyak lapan pasukan akan bertanding dengan 4 daripadanya menerusi jemputan, manakala 4 lagi menerusi pusingan kelayakan.

Pertandingan yang merupakan kedua terbesar di rantau Asia Tenggara ini akan menawarkan trofi dan juga wang tunai terkumpul sebanyak RM820,000 dan akan dianjurkan oleh KeyTV.
Ini mungkin adalah masa yang sesuai untuk pasukan Fnatic membalas kepercayaan para peminat dengan memberikan persembahan terbaik mereka setelah hambar di kejohanan ESL Manila dan juga Epicenter.
Selamat maju jaya Fnatic!
ADIOS!!


Void Bastards: Boleh Beli or Boleh Blah!?

Terapung di lautan galaksi dengan hanya berbekalkan satu tong gas untuk kapal angkasa dan satu butir peluru untuk sepucuk pistol. Pilihan manakah yang pemain akan buat? Mendarat di atas kapal yang dipenuhi dengan musuh demi mencari bekalan atau meneruskan perjalanan dengan menggunakan satu tong gas itu dan terdampar buat selama-lamanya?
Void Bastards ialah sebuah game menembak strategi dengan menggunakan perspektif first-person yang dibangunkan oleh Blue Manchu dan diterbitkan oleh Humble Bundle untuk Xbox One, Microsoft Windows dan MacOS. Diinspirasi dari game seperti System Shock 2 dan Bioshock, Void Bastards menggabungkan elemen seperti survival dan pengurusan sumber di samping menawarkan permainan menembak yang menyeronokan.

Plot
The Void Ark, kapal pengantar klien (atau boleh sahaja panggil banduan) milik syarikat WCG telah terdampar di lautan angkasa Sargasso Nebula kerana kehabisan tenaga untuk menghidupkan semula kapal pengantar tersebut. Jadi ia menjadi tugas pemain untuk keluar ke lautan angkasa dengan menggunakan kapal angkasa kecil S.T.E.V. untuk mencari bahan-bahan serta item yang diperlukan supaya kapal The Void Ark dapat dihidupkan semula dan kembali meneruskan perjalanannya ke ibu pejabat WCG.
Dalam Void Bastards, pemain tidak terikat dengan hanya satu karakter. Malah, jika pemain mati semasa melakukan misi, pemain akan diganti dengan karakter baru kerana pemain akan bermain sebagai watak-watak klien (banduan) yang mempunyai personaliti, kelebihan dan kekurangan masing-masing. Jadi game ini tidak terlalu menekankan pada jalan cerita.

Dari segi penulisan skrip, terdapat dialog-dialog yang diucapkan oleh beberapa jenis A.I. dan raksasa yang mempunyai humor dan personaliti mereka masih-masing. Terutamanya A.I dalam kapal The Void Ark mempunyai personaliti tenang tapi sinis. Kebanyakan dialog dituturkan oleh karakter dalam game ini menggunakan Bahasa Inggeris versi British, jadi pemain akan mendengar slanga-slanga British digunakan dalam game ini.
Gameplay
Pada awal permainan, pemain boleh memilih tahap difficulty sama ada easy peasy, easy, normal, hard atau hard bastard. Pemain juga boleh mengubah suai bahagian restriction sama ada mahu menyelesaikan game ini tanpa menggunakan pistol, bahan letupan, gajet atau tidak menggunakan apa-apa item. Pemain akan diberikan satu karakter (banduan) dan bahan-bahan bekalan sebelum memulakan perjalanan. Setiap karakter mempunyai kekuatan dan kelemahan masing-masing seperti mempunyai nyawa sedikit, menggunakan sedikit oksigen, mata hanya boleh lihat hitam dan putih, badan terlalu tinggi atau terlalu rendah dan banyak lagi.

Selepas itu, pemain akan berlepas keluar dan pemain akan dipaparkan dengan satu antaramuka yang memaparkan pemilihan hala tuju laluan kapal pemain destinasi seterusnya. Di sini, pemain boleh memilih mana-mana kapal angkasa untuk mencari bekalan seperti tong gas, makanan dan bahan-bahan lain. Terdapat sesetengah kapal angkasa yang menyediakan item untuk misi utama.
Perlu diingatkan, perjalanan dari satu kapal ke kapal lain akan memakan satu tong gas dan satu sandwich (makanan) yang mana nyawa akan dipulihkan. Namun, sepanjang perjalanan tersebut, pemain mungkin akan mendapat item bonus seperti makanan, tong gas, ammo dan wormhole yang mana akan membawa pemain ke lokasi lain secara rawak. Memilih kapal angkasa untuk mendarat juga memerlukan strategi supaya pemain tidak tersilap langkah.

Pemain akan diberikan maklumat mengenai bahan atau item apa yang ada dalam kapal tersebut dan jenis raksasa apa yang ada. Jumlah raksasa tidak diberitahu dengan tepat, hanya menyatakan few, some dan many. Pemain perlu tahu sama ada kekuatan kelengkapan pemain sama taraf atau tidak dengan jenis musuh yang ada. Terdapat sesetengah kapal yang mempunyai persekitaran berbahaya (environmental hazards) seperti radiasi, banyak kotoran minyak yang mana boleh memberi kesan terhadap pergerakan pemain dan banyak sampah yang boleh menyebabkan ketepatan menembak berkurang jika pemain terhidu.
Terdapat dua benda yang perlu dielakkan sepanjang perjalanan iaitu whales dan pirate. Whales ialah raksasa gergasi yang memakan apa sahaja di laluannya. Bagi pirate pula, jika kapal pemain dikesan oleh kapal pirate, mereka akan terus mengikut kapal pemain ke mana-mana, melainkan jika pemain mempunyai torpedo, pemain boleh musnahkan kapal mereka. Jika tiada, pemain perlu hapuskan mereka secara manual, iaitu mendarat di mana-mana kapal dan hapuskan mereka dari dalam kerana mereka juga akan menghantar orang-orang mereka untuk hapuskan pemain.

Pemain boleh membawa tiga kategori items sebelum mendarat, firearm, indirect dan device. Void Bastards menyediakan 11 buah senjata dan 5 jenis letupan seperti Legislator, Head Stapler, Riveter, Stable Kitty, Bouncer dan banyak lagi. Setiap senjata dan bahan letupan mempunyai kekuatan dan kelemahan terhadap sesetengah jenis musuh. Pemain perlu mengawal penggunaan jumlah peluru supaya tidak kehabisan peluru.
Di dalam kapal, pemain boleh berlari, lompat dan tunduk. Di HUD pemain akan dipaparkan senjata yang sedang digunakan, jumlah nyawa, objektif utama, mini map dan jumlah oksigen. Pemain perlu sentiasa memeriksa oksigen yang ada dari semasa ke semasa. Walau bagaimanapun, ada sesetengah kapal angkasa yang menyediakan stesen untuk memulihkan nyawa, stesen mengisi tangki oksigen dan stesen menghilangkan kesan radiasi pada badan. Pemain juga boleh memuat turun map di bahagian kokpit kapal yang mana akan memudahkan pemain untuk mencari loot dengan melihat pada map layout.

Terdapat beberapa jenis raksasa yang akan pemain hadapi seperti Janitor, Spook, Screw, Zec, Juve, Scribe, Patient, Friendly Tourist dan juga jenis raksasa yang sama tapi mempunyai serangan yang lebih kuat. Setiap dari mereka mempunyai corak serangan yang berbeza sebagai contoh Spook akan menyerang pemain kemudian akan menghilangkan diri, manakala Patient akan serentak menyerang pemain dengan jumlah yang banyak.
Selain berhadapan dengan raksasa, pemain juga perlu berhadapan dengan sistem sekuriti yang ada dalam kapal angkasa seperti kamera, turret dan robot. Tetapi sistem sekuriti boleh dimatikan dalam masa beberapa minit di bilik security.

Objektif utama selalunya memerlukan pemain untuk mencari item tertentu yang berkait dengan misi utama. Untuk mencari item loot di dalam game ini sangat mudah dan senang difahami kerana item loot akan dipaparkan dengan ikon bintang pada mini map. Setiap objek yang mempunyai item loot akan ditandakan dengan lampu berwarna hijau bagi memudahkan pemain mencari barang.
Namun ada sesetengah item loot yang dikunci dan memerlukan pemain untuk menggunakan Merits, mata wang dalam Void Bastards untuk membukanya. Merits boleh digunakan untuk membeli items di kedai, menggodam sistem sekuriti dan membuka pintu berkunci. Cuma, apabila items berada di atas lantai, ia agak sukar dan remeh untuk mengambil setiap item satu per satu. Adalah lebih baik jika Void Bastards mengimplementasikan mekanisme mengambil items seperti Borderlands 2 di mana jika pemain menekan butang ‘E’, sekaligus ke semua items dapat diambil.

Selesai dengan objektif utama, pemain akan kembali ke kapal asal. Apabila pemain keluar dari kapal angkasa yang telah dilawati, pemain tidak boleh kembali lagi, jadi pastikan objektif dapat diselesaikan sebelum keluar. Laporan akhir akan dikeluarkan untuk menunjukkan berapa banyak items dan bekalan yang diperolehi oleh pemain.
Item-item itu pula akan dikitar semula untuk dijadikan satu item khas yang mana boleh digunakan untuk upgrade senjata, bahan letupan, gajet dan sut pemain. Bagi item untuk misi utama, ia memerlukan lebih dari satu item khas untuk digabungkan menjadi satu. Apabila pemain berjaya mencapai objektif utama, pemain boleh kembali ke kapal Void Ark dan memulakan bab seterusnya.

Senjata dan bahan letupan yang di-upgrade akan menambah kekuatan serangan, ketepatan, kapasiti peluru dan banyak lagi. Bagi gajet pula, ia akan mempercepatkan pemain untuk membuka pintu berkunci, memudahkan pemain untuk menggodam sistem sekuriti dan mengambil lebih banyak item loot. Menaik taraf sut pemain boleh menambah nyawa pemain, menyimpan lebih banyak oksigen, mengurangkan kesan radiasi dan banyak lagi. Kesemua upgrade ini sangat penting kerana pemain akan berhadapan dengan raksasa yang lebih veteran dan kuat.
Pada awal permainan, pemain akan menghadapi sedikit kesukaran dalam berhadapan dengan musuh, mencari item dan bekalan. Tapi apabila pemain sudah mendapat kesemua senjata, gajet, bahan letupan dan sudah menaik taraf sut. Di sini penulis dapat melihat kekurangannya, replay value.

Tidak ada side missions yang disediakan untuk menarik minat pemain supaya kembali bermain sebagai contoh setiap kapal mempunyai kisahnya yang tersendiri dan pemain perlu menyelesaikan masalah tersebut. Tapi sebaliknya, misi hanya tertumpu kepada mencari items berulang-ulang kali. Walaupun setiap kapal angkasa mempunyai map layout yang berbeza, tapi lama-kelamaan ia menjadi repetitive. Game ini juga tidak ada ADS (Aim Down Sight), sebaliknya ia menggunakan auto-aim yang mana agak janggal dan kadangkala tembakan ke arah musuh tidak mengena.
Grafik

Salah satu kekuatan dan keunikan pada game adalah pada seni gaya grafiknya. Void Bastards menggunakan seni gaya grafik buku komik yang mana setiap cut scenes dibentuk dalam ruangan kolum-kolum seperti komik. Dengan illustrasinya yang menggunakan 2D pada cut scenes dan 3D dalam gameplay namun masih mengekalkan ciri-ciri komik.
Malah, penggunaan font Comic Sans juga tidak terhenti pada babak-babak dialog, ia turut digunakan dalam gameplay di mana bunyi tapak “Tap! Tap! Tap!”, bunyi letupan “BOOM!!!” dan bunyi pintu dibuka “whooshh!” akan dipaparkan pada skrin. Untuk game yang menggunakan seni gaya komik, ia mempunyai efek pencahayaan yang baik terutamanya pada bahagian objek papan tanda, letupan dan tembakan.
Penggunaan tekstur dan warna pada dinding dan objek-objek lain serta detail pada setiap karakter, reka bentuk senjata dan lain-lain juga menarik untuk dilihat. Jika dilihat semula kesemua aspek grafik pada game ini, ia banyak menyerupai game seperti XIII yang pernah dikeluarkan pada tahun 2003 untuk PS2 dan platform lain.

Spesifikasi yang diperlukan untuk game ini adalah:
Minimum:

CPU: Quad Core, 1.8GHz
RAM: 8 GB RAM
GPU: GTX 660 2GB, AMD Radeon 7850 2GB
OS: Windows 7/8/10 (64-bit versions)
Storan: 6 GB

Yang Direkomen

CPU: Intel i7-2600K, AMD FX-8350
RAM: 16 GB RAM
GPU: GTX 970 4GB, AMD R9 290 4GB
OS: Windows 7/8/10 (64-bit versions)
Storan: 6 GB

Walaupun spesifikasi yang ditulis di atas adalah tinggi, tapi sebenarnya penulis bermain menggunakan Intel Core i5, 12 GB RAM dan kad grafik Nvidia GeForce 820M. Penulis dapat bermain dengan baik, walaupun penulis hanya pernah berhadapan dengan dua kali game crash, tapi selepas itu tidak ada sebarang masalah. Dari segi glitch atau bugs dalam game ini, sedikit sahaja yang ada tapi tidak menjejaskan permainan.
Bunyi, Lakonan suara dan Muzik

Game ini mempunyai efek bunyi yang agak baik walaupun kadangkala bunyi tembakan tidak selaras dengan pergerakan animasi pada pistol. Namun, ia mempunyai efek bunyi letupan yang baik. Manakala, untuk lakonan suara, bagi penulis ia agak okay tapi boleh diterima untuk tujuan plot. Tapi oleh kerana plotnya ringan sahaja, ia mudah dilupakan.
Dari segi muzik, terdapat instrumen seperti elektronik dan rock yang digunakan dalam game. Tapi ia hanya dimainkan apabila pemain berdepan dengan pihak musuh. Muziknya juga biasa sahaja.
Keputusan – BOLEH BELI or BOLEH BLAH!?
BOLEH BELI
Jika korang memang minat style grafik macam game Borderlands dan XIII. Gameplay yang ada sedikit elemen strategi, survival dan pengurusan sumber. Korang patut main game ini.
BOLEH BLAH
Kalau korang mengharapkan plot yang menarik dan ada replay value, jangan main kerana game ini boleh dihabiskan dalam masa tujuh atau lapan jam atau lebih jika korang mahu upgrade kesemua kelengkapan. Kekuatan pada game ini fokus kepada gameplay dan grafik.
+ Gameplay yang menarik
+ Style grafik komik yang unik
+ Paparan objek yang ditandakan lampu hijau untuk item loot dan mini map yang senang untuk diikuti semasa mencari items
+ Pelbagai jenis raksasa yang mencabar
– Plot yang biasa
– Tiada replay value seperti side missions
– Repetitive terutamanya pada bahagian map layout untuk setiap kapal angkasa
– Muzik dan lakonan suara yang biasa


Payday 2: Update Terbaru Di PC Memperkenalkan Microtransactions.

Nampaknya studio Overkill Software telah mengambil keputusan untuk memasukkan microtransaction dalam game Payday 2. Adakah ia satu tindakan yang bijak?

Nampaknya satu lagi studio gaming telah mengambil keputusan untuk menjual in-game items bagi memberikan sedikit kelebihan kepada player yang sanggup berbelanja lebih. Bagi yang kurang mengenali apa itu Payday 2, ia merupakan sebuah game FPS yang mengutarakan konsep rompakan bank dan 2 pasukan akan bertarung mengambil bahagian sebagai perompak dan satu lagi sebagai polis khas.
Dalam patch terbaru Payday 2 ini, korang diberi pilihan untuk membeli sebuah drill yang dapat membuka sebuah peti besi yang istimewa. Peti ini tidak dapat dibuka oleh drill lain dan juga tak dapat diperolehi selain cara membelinya menggunakan duit betul. Drill tersebut boleh dibeli dengan harga USD 2.50 atau sekitar RM 10. Didalam peti besi istimewa ini, korang berpeluang untuk mendapat weapon skins yang boleh mempengaruhi stats. Sistem ini telah diberikan nama Black Market oleh developer.
Adakah microtransaction begini bagus untuk gamer? Adakah ia merupakan satu sistem yang perlu ada bagi studio gaming untuk menghasilkan game yang seterusnya?
Apa pendapat korang mengenai issue pay to win sebegini?


Penduduk Australia Berpeluang Untuk Menjadi Manusia Pertama Untuk Memiliki PlayStation Platinum Trophy Yang Pertama!

Bagi pertandingan yang dikenali sebagai “PlayStation Plus Platinum Hunters”.

Nampaknya PlayStation Australia telah melancarkan pertandingan yang cukup awesome bagi gamer-gamer di negara tersebut terutamanya mereka yang dikenali sebagai Platinum Hunters!
Untuk berjaya dalam pertandingan ini, pemain perlu menjadi antara mereka yang terawal mencapai trofi platinum dalam game-game yang bakal diterbitkan bagi pelantar PlayStation. Setakat ini, trofi dari 3 game perlu didapatkan iaitu FIFA 18, Gran Turismo Sport dan Call of Duty: WWII. Pengumuman lanjut akan dikeluarkan mengenai cabaran-cabaran yang seterusnya.
Tidak dapat dinafikan pertandingan sebegini pastinya akan mendapat perhatian ramai jika dipertandingkan di rantau ini memandangkan komuniti PlayStation yang cukup besar.
Saksikan video PlayStation Platinum Hunters dibawah.

Sumber: PlayStation Australia.


The Division: Jom Tengok Semua Emotes Yang Ada!

Tiada mikrofon? Ini caranya untuk korang berkomunikasi di tengah-tengah kota New York yang huru-hara.

Untuk kekal hidup dalam suasana dan persekitaran pasca-malapetaka di bandar Manhattan ini bukanlah mudah. Komunikasi memainkan peranan yang penting untuk memastikan tiada salah faham antara satu pemain dengan pemain yang lain.
Oleh itu, seorang youtuber, Arekkz telah menyenaraikan kesemua 6 emotes yang ada dalam The Division (video di atas). 6 emotes tersebut adalah surrender, salute, jumping jacks, help, applaud dan wave.
Arekkz mengatakan bahawa jumping jacks telah dikenali sebagai isyarat “rilek bro, gua datang dengan aman. Gua tak kacau lu bro”. Namun, jika korang tidak bernasib baik dan berjumpa dengan pemain yang bersikap hipokrit dan berniat jahat, korang mungkin akan dipergunakan dengan emote-emote ini. Mempercayai seseorang adalah sesuatu yang sangat sukar untuk dilakukan dalam game ini.
Beta untuk Tom Clancy’s The Division ini akan dapat dimainkan sepanjang hujung minggu ini. Game penuh pula akan berada di pasaran pada 8 Mac.
JomBaca: The Division: Beberapa Isu Yang Korang Perlu Tahu Sepanjang Beta


Hideo Kojima Mahu Terus Berkarya Untuk 100 Tahun Lagi Sebagai AI

Hideo Kojima sentiasa dikenali sebagai seorang pencipta game yang berfikiran jauh ke hadapan. Idea-idea yang dilontarkannya sentiasa di luar kotak pemikiran kebiasaan manusia.
Terbaharu, dalam satu temu ramah bersama IGN, Kojima mengeluarkan satu lagi kenyataan yang menarik untuk difikirkan.
Kojima membayangkan yang beliau akan terus berkarya untuk 100 tahun akan datang sebagai sebuah entiti AI (artificial intelligence – kecerdasan buatan).
IGN bertanyakan soalan yang berbunyi:
“Apakah terdapat sebarang falsafah atau perasaan yang kamu ingin tinggalkan di Kojima Productions, sebuah syarikat yang menggunakan nama kamu, apabila ia diteruskan ke arah masa depan untuk 50 atau 100 tahun akan datang?”
Ini jawapan Kojima:
“Itu satu soalan yang bagus. Saya belum pernah betul-betul memikirkannya. Saya akan terus memimpin selagi saya masih ada, dan apa yang penting buat saya adalah asas penciptaan kami akan terus dikekalkan. Tapi kamu tahulah, saya mungkin akan menjadi AI dan terus ada di sekeliling. Kamu perlu diransang dalam pelbagai cara jika kamu mahu terus mencipta perkara-perkara baharu, jadi saya bayangkan saya akan terus berkolaborasi dengan yang lain-lain dan membawakan sesuatu baharu walaupun saya seorang AI.”
Terus “menghidupkan” seseorang dalam bentuk AI walaupun insan itu telah meninggal dunia sememangnya satu teknologi masa depan yang semakin hangat dibincangkan. Sekiranya korang tertarik dengan topik sebegini, korang bolehlah tonton Black Mirror dan Love, Death & Robots di Netflix.


Trailer Pertama Filem Monster Hunter Telah Tertiris, Saksikan Aksi Tony Jaa, Milla Jovovich

Satu video yang merakamkan trailer pendek filem Monster Hunter melalui kamera telefon telah tertiris. Trailer tersebut telah memperlihatkan Milla Jovovich dan Tony Jaa lengkap berpakaian seperti mana dalam game-game Monster Hunter.
Korang boleh saksikannya di bawah:

Trailer ini diperlihatkan di Shanghai International Film Festival. Selain trailer itu, mereka turut mengumumkan bahawa Toho dan Tencent akan membawakan filem ini ka pawagam di Asia.
Apa yang akan diceritakan dalam filem ini nanti? Terdapat sebuah dunia lain di balik dunia kita. Dunia itu dipenuhi raksasa berbahaya dan berkuasa. Apabila Lt. Artemis (Milla Jovovich) dan pasukannya tersadai di dunia asing tersebut, mereka perlu mempertahankan diri daripada makhluk-makhluk yang tidak lut akan senjata-senjata moden mereka. Untuk itu, Artemis perlu bekerjasama dengan lelaki misteri (Tony Jaa) yang menggunakan senjata ditempa dari bahagian badan makhluk-makhluk tersebut.
Filem Monster Hunter akan ditayangkan di pawagam pada 4 September 2020.


Steam Summer Sale Bermula! Tawaran Game Murah (SANGAT) Sehingga 9 Julai Ini

Ya rakan-rakan. Waktu tahunan yang dinanti-nantikan setiap tahun oleh gamer PC telah tiba!
Jualan murah Steam Summer Sale telahpun bermula, yang akan berlangsung dari sekarang hingga 9 Julai ini. Tak perlulah kami senaraikan game menarik apa yang sedang murah sekarang kerana sememangnya terlalu banyak yang murah. Korang tengoklah sendiri di sini.
Gimik promosi yang diadakan pada tahun ini boleh dikatakan agak unik. Valve memperkenalkan Steam Grand Prix. Korang akan diberi peluang untuk memenangi beberapa game percuma sekiranya korang berlaku cemerlang dalam “perlumbaan” ini. Korang boleh mendapatkan game yang ada dalam wishlist korang secara percuma dengan bekerjasama dengan rakan-rakan sambil membeli game-game lain.
Dapatkan info lanjut tentang bagaimana untuk bermain Steam Grand Prix ini melalui laman rasminya di sini.

Jadi, kami nasihatkan supaya korang semua berhati-hatilah di “jalan raya yang penuh berliku” ini. Jangan sampai “terbabas” dan terbeli terlalui banyak game. Hihi.


5 Game Yang Menghukum Pemain Bermain Versi Cetak Rompak


Destiny 2: Curse of Osiris Diumumkan, Laknat Warlock Bermusuhan Makhluk Vex!

Dua bulan telah berlalu selepas Destiny 2 dilancarkan. Kini Bungie mempamerkan trailer pertama untuk DLC pertama, Curse of Osiris!

Perkembangan terbaru untuk game FPS-MMO-RPG yang terkemuka ini telah diumumkan di waktu persidangan PlayStation dalam pameran Paris Games Week 2017. Hanya sedikit sahaja idea gambaran sudah diberikan tetapi JomGaming telah mendapat maklumat umum dari trailer di YouTube.
Puak Vex adalah golongan spesies berjasad robot besi yang boleh mengawal aliran masa waktu.
“Curse of Osiris adalah pengembangan pertama Destiny 2 dan ia membawa korang balik ke angkasa untuk menyelesaikan misteri terbaru. Puak Vex telah mula berarak, dan satu-satunya harapan kita untuk menghalang mereka mungkin di tangan Osiris, seorang Warlock berkuasa tetapi dikecam dalam sejarah kota Last City.
Dalam usaha mencari beliau, korang akan bertemu dengan pelbagai watak-watak terbaru, menerokai dunia terbaru, menangani cabaran-cabaran terbaru, dan semestinya akan mendapatkan barangan loot terbaru!”
JomBaca: Destiny 2: Social Shooter Dari Bungie Ini Boleh Beli or Boleh Blah!?
Korang boleh saksikannya di bawah:

Ia disahkan oleh syarikat Bungie bahawa DLC ini akan diterbitkan pada 5 Disember 2017 untuk PS4, PC, dan Xbox One. Curse of Osiris merupakan DLC pertama dari dua perkembangan yang akan datang dalam set Expansion Pass Destiny 2.


Monster Hunter Generations: Stailkan Felyne Korang Dengan Set Armor Dari Ghost ‘N Goblins Dan Okami!

Jangan risau, Felyne korang takkan mati dengan sekali ketuk je macam game sebenar Ghosts ‘n Golbins!

Trailer terbaru daripada Capcom ini menunjukkan satu skit untuk set armor yang korang boleh pakaikan kepada Felyne korang nanti. Felyne korang boleh berpakaian seperti Arthur daripada game arcade klasik, Ghosts ‘n Goblins. Jom layan!

Capcom juga pernah mengumumkan pada April baru-baru ini, yang korang boleh stailkan Felyne korang dengan set armor dari game Okami, lengkap dengan senjata Glaive! Comel sangat Felyne ni bertukar menjadi dewa matahari ni!

Monster Hunter Generations bakal release di Amerika Utara dan Eropah pada 15 Julai 2016 buat pelantar Nintendo 3DS!
Jom Baca: Monster Hunter Generations: Tarikh Release Versi Bahasa Inggeris 15 Julai Ini!


Nivea Dan Hado Malaysia Umumkan Pertandingan Augmented Reality, Pemenang Akan Wakili Malaysia Di Jepun

Korang pernah dengar tentang game Hado? Bagi korang yang tidak pernah dengar, ia merupakan sebuah game augmented reality (AR) yang menggunakan isyarat tangan dan keseluruhan tubuh badan untuk menyerang atau menahan serangan musuh.
Di bawah adalah antara aksi game Hado ini, kalau korang tak pernah saksikannya:

Terbaru, Hado Malaysia, dengan kerjasama Nivea, telah mengumumkan sebuah pertandingan Hado, digelar Nivea X Hado Malaysia Open 2018. Ia bakal diadakan di The Rift, Mid Valley Megamall, Kuala Lumpur pada 28 Oktober ini.
Pertandingan ini bukan sahaja menawarkan hadiah kemenangan berupa wang tunai dan produk Nivea sahaja, malah juara akan mewakili Malaysia ke Hado World Cup 2018. Kejohanan yang akan berlangsung di Tokyo, Jepun itu pula menawarkan hadiah terkumpul sebanyak JPY3,000,000 (~RM110,031).
Selain diterbangkan ke Jepun, hadiah yang akan menjadi rebutan para peserta di Nivea X Hado Malaysia Open 2018 adalah:

Juara: RM5,000 tunai + produk Nivea
Naib Juara: RM3,000 tunai + produk Nivea
Tempat Ketiga: RM2,000 tunai + produk Nivea

Setiap pasukan mempunyai 3 orang pemain. Lebih menarik, sekiranya pemenang mempunyai seorang atau lebih pemain wanita, korang akan mendapat wang tunai tambahan sebanyak RM500.
Bukan itu sahaja, pihak penganjur turut mengadakan pertandingan untuk kostum tercantik. Pemenang akan membawa pulang wang tunai sebanyak RM1,000 berserta produk Nivea.

Menarik bukan pertandingan ini? Nak tahu lebih lanjut, korang boleh follow Facebook Hado Malaysia.


Tiada Pasukan Malaysia Layak Ke Kiev Major 2017! Kesedihan Melanda Scene DotA 2 Tempatan!

Harapan untuk melihat pasukan Malaysia beraksi di Kiev Major nampaknya takkan kesampaian.

Pusingan-pusingan kelayakan Asia Tenggara/SEA ke Kiev Major akhirnya telah dipenuhi 4 pasukan – tiada satu pun daripadanya adalah pasukan daripada Malaysia!

Top 4 – SEA Qualifier. #KievMajor pic.twitter.com/8woocypIoy
— Wykrhm Reddy (@wykrhm) March 11, 2017
Buat kali pertamanya, pasukan yang dianggotai pemain-pemain Malaysia takkan terlibat di dalam acara Valve yang utama. Bermula dengan MUFC di The International 2011 ke Warriors Gaming.Unity di Boston Major 2016, Fnatic di The International 2016 dan pelbagai penyertaan Fnatic dan Orange di antara tahun-tahun tersebut – Malaysia sentiasa mempunyai wakil ke acara-acara tournament anjuran Valve.
Tetapi tidak ke Kiev Major 2017.

The saddest day for Malaysia Dota 2 scene….i think this is the first time evar there are no Malaysia teams in… https://t.co/FgufJ3h3hw
— e-sukan (@esukandotcom) March 11, 2017
Sebagai salah sebuah negara yang dilihat sebagai kuasa besar di dalam arena DotA 2, Malaysia mencapai kemuncaknya apabila Fnatic berjaya merangkul tempat ke-4 di The International 6. Selepas itu, segalanya merudum bagi scene DotA 2 Malaysia. Fnatic telah 2 kali berhadapan isu pemain bersilih ganti, dan tiada pasukan dilihat mampu mengambil alih tempat mereka buat masa ini.

Dengan pemergian Chai “Mushi” Yee Fung dari Fnatic, lalu menyertai Mineski-X/Mineski Malaysia sebagai stand-in – pasukan tersebut juga tidak mampu melepasi pusingan kelayakan terbuka SEA.

The Kiev Major SEA Final Standings. Clutch_Gamers are the Top Seed. They get to pick between Faceless & Mineski. Congrats. #KievMajor pic.twitter.com/tFcxuszk87
— Wykrhm Reddy (@wykrhm) March 11, 2017
Antara pasukan-pasukan Malaysia yang layak ke pusingan kelayakan group stage seperti Team Bazaar, Bazaar.Youth dan juga Geek Fam yang disertai Syeonix-Byson Byron Young Meng Keen – juga gagal menduduki 4 tempat teratas di dalam kumpulan SEA.

Bagaimanapun, dua pemain Malaysia dilihat masih membawa nama Malaysia ke Kiev Major 2017. Adam ‘343-Flyy’ Shah bersama pasukan B)ears dan Zheng “MidOne” Yeik Nai bersama Team Secret menjadi pengubat kepada kesedihan yang melanda peminat scene DotA 2 Malaysia.

Mungkinkah sudah tiba masanya pemain-pemain Malaysia bangkit dan menyahut cabaran ini? Adakah kita akan membiarkan scene DotA 2 SEA dikuasai Filipina, Indonesia dan Singapura? Yang pasti, Malaysia kini dilihat sebagai bukan lagi sebuah kuasa besar DotA 2 buat masa sekarang.


Minecraft Bawakan Cross-Play Antara Semua Platform Termasuk PS4, Xbox One, Switch, PC Dan Mobile

Minecraft sebelum ini telahpun membawakan cross-play antara kesemua platform yang ada kecuali PS4, yang digelar kemaskini Bedrock.
Terbaru, Minecraft telahpun mengeluarkan kemaskini Bedrock ini ke PS4 yang akan membenarkan cross-play dimainkan di PS4. Bermakna, kini, kesemua pemain Minecraft di PS4, Xbox One, Switch, PC, iOS dan Android dan peranti Gear VR dibenarkan untuk bermain bersama.
Malah bukan semata-mata boleh main bersama-sama, kemaskini juga akan membawakan fungsi cross-purchase dan cross-progress. Maksudnya, segala item yang dibeli dan semua progress yang didapati dalam satu-satu platform, akan boleh diakses dari platform lain.
Pemain PS4 juga akan dibenarkan untuk mengakses hab modding yang ada di Minecraft Marketplace.
Kemaskini ini menjadikan Minecraft adalah game seterusnya selepas Fortnite yang boleh dimainkan antara platform PC, konsol dan peranti mobile — dalam satu dunia yang sama.
Terima kasih, Gamespot.


GTA V: Peluang Terakhir Hingga 6 Mac Untuk Pemain Bawa Progress Karakter Dari PS3/X360 Ke PS4/XB1

Siapa yang belum pindahkan karakter GTA V? Baca berita ini baik-baik.

Semasa Grand Theft Auto V dilancarkan untuk current-gen consoles pada 2014, ia membenarkan para pemain untuk memindahkan progress yang telah mereka peroleh di PS3 dan Xbox 360 ke PS4 dan Xbox One. Keupayaan pemindahan ini hanya untuk progress di mode online, dan tidak membawa sekali progress yang telah dicapai dalam story mode.
Terbaru, dalam blog post yang dikeluarkan Rockstar, mereka telah mengumumkan bahawa keupayaan pemindahan ini akan ditamatkan pada 6 Mac 2017. Bermakna sekiranya anda belum memindahkan progress karakter anda dari old-gen consoles ke current-gen consoles, serta berhasrat untuk melakukannya, anda kini mempunyai kira-kira 2 minggu untuk melakukannya.
Tindakan Rockstar yang masih lagi membenarkan keupayaan pemindahan karakter ini sehingga kini boleh dikatakan amat mengejutkan, apabila memikirkan bahawa mereka tidak lagi mengeluarkan apa-apa kemaskini terbaru untuk PS3 dan Xbox 360 sejak September 2015.

Dalam statistik yang telah kami laporkan sebelum ini, GTAV V kini merupakan game ke-4 paling laris dalam sejarah video game.


Call Of Duty: Infinite Warfare: Trailer Dicemuh, Activision Keluarkan Kenyataan!

Nampaknya trailer Call of Duty: Infinite Warfare menerima kecaman hebat di Youtube – sehingga Activision terpaksa mengeluarkan kenyataan!

Sejak dipertontonkan kepada umum, trailer pertama bagi Call of Duty: Infinite Warfare terus mendapat kecaman hebat di Youtube! Sehingga artikel ini ditulis, video tersebut mendapat 523,597 Dislikes berbanding 208,857 Likes. Ini menjadikan video ini tersenarai antara video yang paling banyak mendapat Dislike di Youtube!
Antara komen-komen yang tertulis, kebanyakannya mengecam tindakan Infinity Ward yang membawa francais itu ke peperangan angkasa sehinggakan ia dibandingkan dengan Halo dan Star Wars! Peminat menyuarakan keinginan mereka untuk melihat CoD kembali ke peperangan realistik.
Turut menambah minyak ke api kemarahan peminat, game CoD: Modern Warfare Remastered yang hanya disertakan bersama CoD: Infinity Warfare, dan tidak boleh dibeli berasingan – membuatkan peminat merasa ditekan untuk membeli CoD tahun ini.
CEO Activision Eric Hirshberg, apabila ditanya tentang isu ini mengeluarkan kenyataan berikut:

Pertama sekali, seharusnya passion gamers itu suatu yang baik. Industri ini tidak seperti yang lain dengan peminat yang tiada tara. Kami suka apabila francais kami menjadi perhatian para peminat dengan pendapat mereka yang lantang.Tak banyak francais hiburan yang boleh menjana nyalarasa peminat seperti CoD…dan itu adalah benda yang baik.
Keduanya, kami sedar terdapat peminat yang inginkan permainan boots on the ground di medan peperangan realistik – sebab itu kami hasilkan Modern Warfare Remastered. Tapi kami ada jutaan peminat lain yang mahukan inovasi dan pembaharuan di dalam CoD setiap tahun dan Infinity Ward akan berusaha menghasilkannya.
Tahun ini, kami berjaya menggabungkan kedua peminat ini dengan mengeluarkan edisi yang diumumkan bagi mereka semuanya. Kami sudah melihat pendapat-pendapat online, dan walaupun ianya masih terlalu awal, jumlah pre-order bagi edisi Infinite Warfare bermula dengan amat baik sekali.
Kami pernah menyaksikan hal sebegini sebelum ini. Trailer bagi Black Ops 2 juga mendapat kecaman terhebat di antara game-game lain di masa itu. Dan ianya terus menjadi game kami yang paling berjaya.
Kini francais CoD semakin kukuh. Kami mempunyai lebih ramai pemain Black Ops 3, berbanding mana-mana game kami sebelum ini.
Apa yang pasti, jika kami hanya melaksanakan apa yang berjaya sebelum ini tanpa mengambil sebarang risiko secara kreatif, kami tidak akan mempunyai francais sebegini. Waktu untuk risau adalah apabila kami berhenti mencuba benda baru.
– Eric Hirshberg, CEO Activision

Adakah trend kecaman ini akan mempengaruhi jualan Call of Duty: Infinite Warfare kelak? Hanya masa yang akan menentukan.
Call of Duty: Infinite Warfare dan Call of Duty: Modern Warfare Remastered akan dilancarkan November ini.


Rainbow Six Siege Boleh Dimainkan Percuma Pada 2-5 Februari, Diskaun 50% Selepas Mencuba

Anda masih berkira-kira untuk membeli game yang sudah dilancarkan lebih setahun ini? Inilah masa terbaik untuk anda mencubanya!

Ubisoft dalam laman web rasminya telah mengumumkan bahawa Rainbow Six Siege akan boleh dimainkan secara percuma bermula 2 hingga 5 Februari 2017. Tempoh percubaan ini akan disediakan seperti game penuh, lengkap dengan kesemua game mode, map dan Operator, serta boleh dimainkan di semua platform – iaitu PC, PS4 dan Xbox One.
Dan sekiranya anda berminat untuk membeli game ini selepas tempoh percubaan ini tamat, diskaun 50 peratus akan diberikan.
Untuk mencuba di PS4 dan Xbox One, masing-masing memerlukan langganan PlayStation Plus dan Xbox Live Gold.

Baru-baru ini, Ubisoft telah mendedahkan DLC terbaru yang akan datang untuk Rainbow Six Siege, iaitu Operation Velvet Shell.


Ini 10 Saat Video Acah Hogwarts Legacy, Dan Para Peminat Dah Mula Teruja

Sebuah acara State of Play bakal diadakan PlayStation pada awal pagi Jumaat ini, memfokuskan sepenuhnya kepada Hogwarts Legacy.
Bagi menaikkan lagi keterujaan para peminat yang sudah sekian lama menantikan game ini, Avalanche telah memuatnaik 10 saat video acah yang memaparkan sedikit paparan gameplay.
Videonya 10 saat sahaja, namun ia sudah mula menerima maklum balas positif daripada para peminat. Jom saksikan:

Two more days! We can’t wait to finally show you the magic we’ve been creating in @HogwartsLegacy. Thursday, March 17 @PlayStation #StateofPlay pic.twitter.com/uTJkXD1UfK— WB Games Avalanche (@AvalancheWb) March 15, 2022

Livestream itu akan berlangsung pada 18 Mac 2022, 5 pagi (waktu Malaysia), dan kita boleh tontonnya melalui channel rasmi PlayStation di Twitch dan Youtube.
Apa yang kita tahu setakat ini adalah Hogwarts Legacy merupakan sebuah game bergenre open-world, single-player, aksi RPG, dalam universe Harry Potter pada era 1800-an. Antara aktiviti yang bakal pemain lakukan dalam game ini ialah mengembangkan abiliti-abiliti magik dengan memahirkan jampi-jampi, mencipta posyen dan menjinakkan raksasa-raksasa hebat.
Game ini turut akan membawakan beberapa lokasi terkenal seperti Forbidden Forest dan Hogsmeade Village.


Dendi Meninggalkan Na’Vi. Stand-In Vega? Betul ke Bohong?

Setelah tewas dalam perlawanan qualifiers Na’Vi untuk ke TI8. Dendi tidak akan kembali lagi ke pasukan yang asalnya mempopularkan dirinya.
Tidak mungkin DotA players di kalangan kita tak mengenali Dendi sebagai player yang menghidupkan DotA 2. Beliau seorang QoP, Rubick dan terutama sekali hero yang ukup kita kenali, beliau cekap memakai Pudge. Dendi yang kini berumur 29 tahun dan telah bersama Na’Vi tanpa membawa dirinya untuk kemana-mana pasukan lain mungkin akan memasuki Vega Squadron untuk penukaran roster yang baru.

Apakah perasaan korang apabila mendapat tahu khabar perpindahan Dendi memasuki Vega Squadron? Bolehkah Na’Vi maju tanpa Dendi? Bolehkah Dendi maju tanpa Na’Vi?
Penulis rasa Dendi perlu ke pasukan baru untuk meningkatkan skill beliau sebagai player terkenal di dunia DotA 2. Mungkin boleh ada perubahan menarik sekiranya berita ini adalah benar.


Star Wars: Jedi Fallen Order Dilaporkan Membawakan Gameplay Pertempuran Seperti Dark Souls, Sekiro

EA dan Respawn akan memperlihatkan Star Wars: Jedi Fallen Order kepada umum buat pertama kali pada hujung minggu ini. Seperti kebanyakan game lain, semakin dekat pengenalannya, semakin banyak info yang tertiris.

Terbaru, satu post di Reddit telah berkongsikan pelbagai info tentang game Star Wars yang sangat dinantikan ini. Pengguna u/SchrodingersWitcher menyatakan bahawa beliau mendapat info ini daripada beberapa pembangun game ini yang meletakkan info ini di ResetEra Gaming Forum.
Di bawah adalah beberapa ringkasan daripada info tertiris ini yang kami rasakan menarik

Star Wars: Jedi Fallen Order akan membawakan gameplay pertempuran lightsaber seperti siri game Dark Souls. Pemain yang handal menepis seperti dalam Sekiro: Shadows Die Twice akan merasakan seperti bertempur umpama Jedi.
Pemain akan merantau dari satu planet ke planet yang lain. Ia tidaklah game yang linear, dan tidak juga game open-world. Ia dikatakan pemain akan pergi ke kawasan itu untuk mengembara bagi menyambung naratifnya.
Ia merupakan perkembangan kepada lore Star Wars, dan beberapa planet yang dikenali sebelum ini mungkin akan turut kembali.
Kemungkinan akan ada wallrunning atau parkour.
Hanya singleplayer, tiada multiplayer.
Jalan cerita adalah canon kepada universe Star Wars, dan ia dikatakan lebih baik daripada story dalam Battlefront 2.
Musuh yang menarik disahkan.

Seperti biasa, khabar angin tetap adalah khabar angin selagi belum diumumkan secara rasmi. Jadi, janganlah terlalu mengharap daripada laporan ini kerana ia mungkin boleh menjadi palsu.
Nak tahu sama ada info tertiris ini sahih ataupun tidak, jangan lupa saksikan livestream yang akan memperlihatkan Star Wars: Jedi Fallen Order pada hari Ahad, 2.30 pagi (waktu Malaysia). Kita semua boleh saksikannya di channel Twitch di sini.
Dalam berita yang lain pula, Amazon secara tidak sengaja telah memuatnaik poster untuk game ini. Ia telah memperlihatkan seorang Padawan, yang dijangka merupakan protagonis utama untuk game ini, sedang menghunuskan lighsaber birunya, lapor Gamespot.

Mengisahkan seorang Padawan yang terselamat daripada malapetaka Order 66 dan mengembara ke galaksi selepas berakhirnya Jedi Order, game Star Wars: Jedi Fallen Order bakal dilancarkan pada musim luruh 2019 (sekitar September hingga Disember). Ia bakal membawakan genre third-person action adventure.


Game Shooter Terbaru Riot Games, Valorant Akan Dilancarkan Pada 2 Jun Di PC

Riot Games semalam telah berjanji untuk berkongsikan sesuatu yang baharu untuk game shooter akan datang mereka, Valorant. Nampaknya berita tersebut ialah pengumuman tarikh pelancaran.
Valorant akan dilancarkan sepenuhnya pada 2 Jun ini dan boleh dimainkan secara percuma di PC. Pada tarikh itu nanti, pemain boleh muat-turun Valorant secara percuma di PlayValorant.com.
Riot turut mengumumkan bahawa sesi beta tertutup yang sedang dijalankan pada ketika ini akan ditamatkan pada 28 Mei ini bagi mempersiapkan pasukan mereka untuk pelancaran penuh kelak seperti me-reset akaun pemain, mengemaskini kandungan baharu dan lain-lain.
Valorant merupakan sebuah game first-person shooter kompetitif 5v5 yang memfokuskan kepada permainan berdasarkan karakter dengan abiliti masing-masing. Ramai menggelarkan game ini seumpama gabungan antara Overwatch dengan Counter Strike. Mungkin juga kita akan dapat melihat beberapa pengaruh League of Legends kerana ia datang dari pembangun yang sama.

Riot turut mengumumkan bahawa pemain di Asia Tenggara berpeluang memainkan game ini dalam bahasa Inggeris, Indonesia, Thai, dan Cina Tradisi semasa pelancaran. Bahasa Vietnam pula akan ditambah kemudian pada tahun ini.


Filem CGI Resident Evil: Vendetta Bakal Diterbitkan Pada Tahun ini!

Jom layan trailer Resident Evil: Vendetta yang mengetengahkan watak-watak kegemaran ramai seperti Chris, Leon dan Rebecca!

https://youtu.be/myTsKx3SJv0
Resident Evil: Vendetta ini sedang dibangunkan oleh Capcom bersama-sama Marza Animation Planet dan berlaku antara kisah bagi Resident Evil 6 dan Resident Evil 7. Filem CGI ini diarah oleh Takanori Tsujimoto dan ditulis oleh Makoto Fukami.
Dalam filem ini, Chris Redfield, Leon S. Kennedy dan Rebecca Chambers akan cuba menghalang Glenn Arias daripada menyebarkan Trigger Virus di bandar New York.
Resident Evil: Vendetta dijadualkan akan menemui peminat sekitar bulan September nanti.


Overwatch: Pengumuman Edisi Console Dijangka Di BlizzCon 2015!

BlizzCon 2015 akan bermula tidak lama lagi dan game FPS multiplayer Overwatch dari Blizzard Entertainment dijangka akan diumumkan bagi platform console PS4 dan Xbox One.

Overwatch telah diumumkan sejak 7 November 2014 di BlizzCon hanya untuk PC dan tidak bagi platform gaming yang lain. Tetapi hasil penemuan beberapa info membuatkan ramai tertanya adakah game ini juga bakal menjejakkan kaki ke dunia console seperti PS4 dan Xbox One?
Blizzard sendiri masih lagi tidak memberi sebarang respon jika Overwatch bakal ke console. Tapi, berikut adalah senarai penemuan yang mengukuhkan teori ini:

Coding dari game source code.
(INITIAL_PSN_OR_XBL_AUTH; WAITING_FOR_PSN_OR_XBL_AUTH)

Website Overwatch untuk Eropah mengatakan game ini adalah untuk console.

User interface yang sangat ringkas – sesuai untuk console.

Versi PC Overwatch yang support penggunaan gamepad.

Overwatch akan menampilkan gameplay co-op dimana player harus memilih “Hero” yang mempunyai kebolehan dan skill yang tersendiri. Overwatch boleh dikatakan umpama DotA versi FPS. Game ini telah sedang dalam proses beta-testing sejak 27 October lepas.
Berikut adalah senarai character yang ada didalam Overwatch.


Pasukan Dota 2 Indonesia, BOOM ID Bersedia Menghadapi Qualifiers The International!

The International 2017 kian menghampiri. Oleh itu, pasukan jiran kita dari seberang iaitu Boom Indonesia sudah bersiap sedia untuk menempuh pusingan kelayakan dijangka bermula pada 22 Jun hingga 25 Jun ini.

FOTO ihsan Facebook Muhammad “inyourdream” Rizky
Menerusi satu post dikeluarkan oleh Muhammad “inyourdream” Rizky di Facebook, mereka sudah berjaya mendaftar untuk pusingan kelayakan.
“Kami sudah bersedia untuk TI7 qualifier, teruskan menyokong kami,” kata Rizky.
Team JomGaming mengucapkan selamat maju jaya dan semoga berjaya melepasi pusingan kelayakan nanti. Maka dengan ini makin meriah lah scene Dota 2 Asia Tenggara menjelang qualifiers The International Jun ini!


Sword Art Online Lost Song: Game Di Dalam Game?? OMG!!

Hola!! Gamers, nampaknya sekarang banyak anime yang di gamekan?? So kali ni game ape?? Stay tuned bersama kiteorang ok!!

Developer Artdink mengumumkan Sword Art Online: Lost Song akan menemui peminat anime SAO ini pada 13 November 2015.

Game yang berkonsepkan Action Role-Playing Game ini boleh dimainkan secara single player dan korang akan memainkan watak Kirito dan juga hampir 19 watak yang boleh dimainkan sepanjang Quest nanti.
Selain itu, game ini juga boleh dimainkan secara Multiplayer membolehkan korang memasuki mode PVP untuk berlawan dengan orang lain.

So mana peminat kipas susah mati anime Sword Art Online?? Korang konfem belikan game ni?? Haha kalau berminat korang boleh la start kumpul duit dari sekarang.
ADIOS!!


Dr. Ian Malcolm Akan Sentiasa Bersama Anda Dalam Jurassic World Evolution

Setiap yang bernyawa… sentiasa mencari jalan kehidupan.

Jeff Goldblum akan kembali sebagai Dr. Ian Malcolm dalam game simulasi pengurusan taman tema dinosaur akan datang berjudul Jurassic World Evolution.
Berita ini sendiri disampaikan oleh empunya badan sendiri melalui video yang dimuatnaik melalui saluran rasmi Jurassic World Evolution di YouTube. Anda boleh tonton di bawah:

Goldblum berkata, “Saya sentiasa berada di samping anda sepanjang game ini sebagai Dr. Ian Malcolm. Itulah watak yang saya lakonkan dalam filem-filem Jurassic Park.”
Beliau juga amat mengesyorkan Jurassic World Evolution kepada pemain dengan memberikan penilaian 10 Goldblums daripada 10 Goldblums iaitu penilaian tertinggi Goldblum pernah berikan.
Untuk game ini, pemain boleh membina dan mengurus taman tema mereka tersendiri lengkap dengan pelbagai spesies dinosaur baru, tarikan taman tema yang mengasyikkan serta melihat bagaimana dinosaur ini beraksi di taman tema anda seperti dalam filem Jurassic Park.
Jika anda ingin tahu lebih lanjut tentang Jurassic World Evolution, saksikan video persembahan oleh pembangun game mengenai intipati pembinaan teman tema dinosaur.
Jurassic World Evolution akan dikeluarkan seiring dengan ketibaan filem Jurassic World: Fallen Kingdom pada tahun 2018 untuk PC, PS4 dan Xbox One.


PUBG Memperkenalkan Map Baru Lebih Kecil, 64 Pemain, Gameplay ‘Breaching’ Macam Rainbow Six Siege

PUBG Corp. telah mengumumkan kemaskini terbaru yang akan menampilkan beberapa kandungan baru yang menarik.
Yang menjadi tarikan utama ialah pengenalan sebuah map baru, digelar Karakin. Map ini adalah jauh lebih kecil berbanding semua map yang pernah dibawakan ke dalam PUBG sebelum ini — atau lebih tepat, ia hanya 2×2, kira-kira separuh daripada saiz map paling kecil sebelum ini iaitu Sanhok.

Lebih menarik, Karakin tidak akan membenarkan kemasukan sehingga 100 pemain, sebaliknya hanya akan menampilkan maksimum 64 pemain. Maka, dengan map yang lebih kecil serta bilangan pemain yang berkurangan, ia akan membawakan satu gameplay baru yang seimbang dan lebih pantas.

Karakin juga akan menyajikan satu marabahaya yang baru, digelar Black Zones. Seakan Red Zones dalam map-map lain, Black Zones pada waktu tertentu akan meluncurkan beberapa misil secara rawak di bahagian-bahagian tertentu. Sekiranya ia menyasarkan kepada bangunan, bangunan tersebut akan musnah akibat terkena letupan atau sekurang-kurangnya terjejas teruk, seterusnya membawakan satu persekitaran yang baru ke dalam game.

Selain itu, PUBG juga akan memperkenalkan satu mechanics dan gajet terbaru: menggunakan Sticky Bomb untuk memecahkan dinding. Mechanics ini mungkin boleh kita samakan seperti apa yang ada dalam Rainbow Six Siege, di mana sesetengah dinding terpilih boleh dimusnahkan menggunakan Sticky Bomb yang akan mewujudkan satu pecahan lubang yang cukup besar di dinding/lantai/bumbung. Ia akan memberikan kelebihan kepada mana-mana skuad yang menyerang atau bertahan — bergantung kepada situasi dan taktik yang sedang digunapakai.

Pada ketika ini, Karakin hanya boleh dimainkan di PUBG Test Server. Ia akan dilancarkan ke server PC umum pada 22 Januari kelak, dan membawakannya ke platform konsol — PS4 dan Xbox One — pada suatu tarikh yang belum diumumkan lagi.


Little Nightmares Mungkin Bakal Ada DLC Baru Menampilkan Seorang Budak Lelaki Cilik

Adakah budak lelaki itu mempunyai kaitan dengan bintang cilik Little Nightmares, Six?

Baru-baru ini, Bandai Namco Entertainment melancarkan trailer penghargaan terhadap Little Nightmares dan terdapat satu babak di akhir trailer yang menarik perhatian kami. Pastikan anda fokuskan tumpuan anda di akhir trailer kerana ada kejutan menanti anda.

Little Nightmares yang dibangunkan oleh Tarsier Studios adalah sebuah game seram puzzle-platformer yang dikeluarkan pada 28 April lalu dan nampaknya mungkin ada seorang budak lelaki bakal menyertai Six di akhir trailer.
Di minit terakhir trailer, anda akan lihat seorang budak lelaki sedang diperhatikan oleh Six, seorang gadis cilik memakai baju hujan. Namun, kita masih lagi tidak tahu jika budak lelaki itu akan sertai Six atau menjadi protagonis solo untuk DLC akan datang.
Siapakah budak lelaki cilik itu? Apa-apa pun, kami akan menunggu berita baru akan datang.
Little Nightmares kini berada di pasaran untuk PC, PS4 dan Xbox One.
JomBaca: Review JomGaming untuk Little Nightmares – Boleh Beli or Boleh Blah!?


Kisah Ibu Ellie Akan Diceritakan Dalam Siri The Last of Us Di HBO

@jomgamingmy Kisah ibu Ellie akan diceritakan dalam siri The Last of Us di HBO #jomgaming #thelastofus #hbo #playstation #naughtydog #shorts #reels #fyp ♬ original sound – jomgamingmy – jomgamingmy


Valve Dilaporkan Akan Lancarkan PC Handheld Macam Nintendo Switch Hujung Tahun Ini

Syarikat gergasi industri PC gaming, Valve dilaporkan secara rahsianya sedang membangunkan sebuah PC mudah-alih (portable) seumpama Nintendo Switch.
Ars Technica melaporkan bahawa sistem itu akan memainkan game-game dari Steam, menggunakan sistem operasi berasaskan Linux, dan ia dikatakan akan dilancarkan pada hujung tahun 2021.
Laporan ini dikuatkan lagi apabila baru-baru Valve telah mengeluarkan kemaskini berkaitan hardware ke dalam versi terbaharu Steam. Setelah menggali fail-fail dalam kemaskini ini, Pavel Djundik dari SteamDB telah menemui peranti yang diberi nama “SteamPal”. Kod itu pula terkait dengan satu peranti sebelum yang diberi nama “Neptune”.
Asalnya, ramai merasakan “Neptune” adalah sesuatu yang berkaitan dengan kemaskini controller. Namun, setelah laporan baharu ini muncul, ramai mula yakin yang “StreamPal” dan “Neptune” adalah sesuatu yang berkaitan PC mudah-alih tersebut.
Sistem ini digambarkan sebagai sebuah PC semua-dalam-satu dengan butang-butang gamepad dan touchscreen. Walau bagaimanapun, sistem yang dibangunkan Valve ini dikatakan tidak akan mempunyai rekaan seakan Joy-Con yang boleh dicabut-dipasang.
Lebih menarik tentang perkembangan ini adalah kira-kira dua minggu lalu, dalam satu temubual, pengasas Valve, Gabe Newell mengacah yang sesuatu berkaitan konsol akan dikongsikan mereka pada hujung tahun ini. Mungkin apa yang disebutnya itu adalah sistem PC mudah-alih tersebut.
Seperti biasa, laporan ini masih dalam status khabar angin, maka jangan terlalu meletakkan harapan. Namun, sekiranya laporan ini adalah sahih, apa yang korang inginkan dari sistem PC mudah-alih ini?


Roller Champions Diumumkan, Game Percuma Gabungan Roller Skate & Bola, Saksikan Gameplay

Ya, satu lagi game Ubisoft yang tertiris sebelum ini sememangnya sahih.

Ubisoft telah mengumumkan Roller Champions secara rasmi, sebuah game sukan roller derby. Perlawanan akan dibahagikan kepada dua pasukan yang terdiri daripada tiga pemain setiap pasukan. Pemain akan bergerak menggunakan roller skate dan objektifnya ialah untuk memasukkan bola ke dalam jaring. Arena pula berbentuk gegelung.
Paling penting tentang game ini ialah ianya percuma (free-to-play)!
Bertemakan futuristik, arena bola, penonton, boost — pastinya game ini akan menjadi pesaing kepada game Rocket League.
Jom layan trailer gameplay ini:

Roller Champions akan dilancarkan pada tahun 2020, namun demo sedang berlangsung sekarang dan korang boleh mainkannya di PC dengan muat-turunnya dari sini.


Final Fantasy XV Sudah Mula Berada Di Tangan Sesetengah Pemain, Hajime Tabata Beri Amaran Terhadap Spoilers

Hajime Tabata mula menyatakan sedikit kekecewaan.

Dalam satu kenyataan yang dikeluarkan oleh pengarah Final Fantasy XV, Hajime Tabata mula memberi amaran bahawa terdapat pihak-pihak yang tidak bertanggungjawab sudah mula menyebarkan sebahagian besar footage daripada game ini.
“Malangnya, terdapat pengedaran yang tidak disahkan terhadap edisi berkotak Final Fantasy XV di beberapa rantau terpilih dan kami telah melihat gameplay footage daripada peminat yang bermain unit ini sudah dimuat naik online. Walaupun situasi seperti ini timbul dari beberapa keadaan tertentu di sesetengah rantau dan mungkin adalah sesuatu yang tidak mungkin dielakkan sepenuhnya, kami sangat kecewa dengan situasi ini.
Disebabkan leaks daripada penjual ini, Tabata mengatakan peminat mungkin akan menjumpai gameplay footage yang berada di bahagian terkemudian dalam game ini. Walaupun beliau telah meminta untuk para pemain yang sudah memiliki game ini untuk menghormati sehingga ia dilancarkan secara rasmi, pengarah itu sedar bahawa spoiler tetap akan keluar dalam masa terdekat, dan dalam kuantiti yang besar.
Ia pastinya sesuatu yang amat mengecewakan, di mana para peminat setia Final Fantasy telah menunggu selama kira-kira 10 tahun untuk siri ke-15 ini.

“Sebuah pasukan yang besar dan berdedikasi telah bekerja keras untuk mencipta game ini dan membangunkan sebuah Final Fantasy yang akan dinikmati semua. Ia pasti akan sungguh mengecewakan kami jika keseronokan pelancaran ini akan di-spoiled kepada ramai pemain apabila kita sudah semakin hampir kepada pelancaran,” tambah Tabata lagi.
Walaupun para pemain ini sudah memiliki Final Fantasy XV, mereka pastinya tidak akan dapat memainkan versi yang paling terkini kerana Day One Patch akan dikeluarkan pada hari pelancaran kelak.

Final Fantasy XV akan dilancarkan di PS4 dan Xbox One pada 29 November ini.


Yahoo News Kantoi Guna Screenshot Destiny Untuk Laporkan Berita Tentang Saturn

Sekali lagi masyarakat di luar sana tidak dapat membezakan antara gambar dalam video game dengan gambar di dunia sebenar.

Yahoo News telah kantoi menggunakan screenshot dalam video game Destiny untuk menerangkan tentang sebuah berita mengenai planet Saturn, menurut laporan Eurogamer.
Gambar tersebut jelas memperlihatkan bahawa ia merupakan screenshot yang diambil dari game keluaran Bungie itu. Kelihatan ship pemain dan juga Dreadnought leviathan dalam Destiny di latar belakang tersebut.
Berikut adalah screenshot yang berjaya diambil semasa Yahoo News masih lagi menggunakan gambar tersebut:

Di bawah pula adalah screenshot yang digunakan semasa artikel ini ditulis, yang mana ia telah ditukar kepada gambar Saturn yang sebenar (mungkin?) selepas berita mengenai ini telah dihebahkan:

Pada minggu lalu, sebuah hotel di Los Angeles turut kantoi menggunakan screenshot dalam video game GTA V untuk laman web rasmi mereka.


Rainbow Six Siege: Operation Red Crow Akan Diperkenalkan Pada 12 November Di Twitch

Bersedia untuk melancarkan misi-misi khas ke negara matahari terbit pula?

DLC keempat dan terakhir bagi tahun pertama Rainbow Six: Siege akan diperkenalkan Ubisoft pada 12 dan 13 November ini. Demo secara langsung dan beberapa pengumuman penting akan disiarkan di laman Twitch Tom Clancy’s Rainbow Six: Siege.
Buat masa ini, tiada sebarang info yang dikeluarkan secara rasmi oleh Ubisoft mengenai DLC ini selain hanya mengusik para peminat dengan memuat naik satu poster di Twitter, serta menuliskan, “masanya telah tiba” dalam bahasa Jepun.

時は、来たれり pic.twitter.com/pSymLCtSer
— Rainbow Six Siege (@Rainbow6Game) October 30, 2016
Namun, sebuah video berdurasi 1 minit 50 saat telah leaked, memperlihatkan map dan 2 operator yang bakal ditampilkan kelak. Anda boleh saksikannya di bawah.

Season 4 Operator and Map pic.twitter.com/Y1nBfGIWam
— jon (@kaygod666) October 25, 2016


HyperX Umumkan Gaming Headset Gears of War Yang Terbaru!

Headset yang berkualiti ini mendapat keluaran edisi Gears of War yang garang!

Dengan tema Gears of War, rupa paras Cloud Revolver edisi terhad ini menjadi lebih garang dan brutal, sesuai dengan Xbox One S yang juga bertemakan Gears of War.
Dalam review kami sebelum ini, Cloud Revolver sememangnya sebuah headphone gaming yang mempunyai binaan dan kualiti audio yang mantap. HyperX Cloud Revolver Gears of War didatangkan dengan warranty selama 2 tahun daripada Kingston.


A Way Out Terjual 1 Juta Unit, Lebih Banyak Daripada Jumlah Yang EA Ramalkan

Ramai sebenarnya yang gemarkan game splitscreen co-op.

Hazelight Studios telah mendedahkan bahawa game terbaru keluaran mereka, A Way Out kini telah terjual sebanyak 1 juta unit, hanya dalam masa dua minggu ia dilancarkan.

We just found out that #AWayOut has sold over 1 million copies, in just over two weeks! Words cannot describe how much this means to us. Thank you to all of you for your support!
— Hazelight Studios (@HazelightGames) April 13, 2018
Ia sememangnya satu pencapaian yang amat membanggakan bagi sebuah game indie. Namun, apa yang menjadi perhatian terhadap jumlah jualan ini ialah ia EA lebih jauh daripada apa yang EA ramalkan sebelum ini.
Menurut laporan Kotaku, EA meramalkan bahawa A Way Out hanya akan terjual sebanyak 203,000 unit dalam tahun fiskal 2018 (berakhir pada 31 Mac, 8 hari selepas game ini dilancarkan) dan hanya 894,000 unit terjual secara keseluruhan.
Dalam kata mudah, A Way Out berjaya terjual lebih banyak hanya dalam masa dua minggu berbanding apa yang EA ramalkan game ini mampu terjual dalam jangka hayatnya.

Dalam review A Way Out: Boleh Beli or Boleh Blah!?, kami mengatakan yang game ini mampu mengeratkan hubungan antara dua pemain melalui pengalaman gameplay yang sangat unik.


Backward Compatibility Bagi Xbox Asal Telah Diumumkan Untuk Xbox One

Video game dari konsol asal Xbox akan hadir ke konsol terkini. Microsoft telah mengumumkan backward compatibility untuk game dari konsol pertamanya pada tahun ini.
“Pasukan kejuruteraan kami bekerja keras untuk membawakan video game kegemaran anda dari Xbox ke Xbox One hari ini.” Phil Spencer, ketua bahagian Xbox Microsoft mengumumkannya di persidangan E3 2017 sebentar tadi.
“Game-game lama Xbox akan kelihatan lebih baik dan dimainkan dengan lebih bagus dalam keluarga Xbox One,” Spencer berjanji. Sambil memberitahu game kegemaran peminat Xbox, Crimson Skies sedang menjalani proses backward compatibility.

Spencer telah membayangkannya sejak tahun 2015 bahawa backward compatibility untuk Xbox asal mungkin boleh menjadi kenyataan. Xbox One telah memperkenalkan backward compatibility untuk game Xbox 360 pada November 2015, walaupun setiap game tersebut perlu dibaca terlebih dahulu untuk mengesahkan sama ada ia sesuai atau tidak untuk ciri ini sebelum mereka boleh menambahnya ke dalam koleksi.
Spencer berkata koleksi game backward compatibility telah mencapai sebanyak 385 sejak dua tahun lalu. Kesemua game Xbox 360 yang telah ditawarkan dalam promosi Games with Gold sekarang boleh dimainkan di Xbox One.


Microsoft Umumkan Nama Rasmi Xbox Scarlett — Xbox Series X, Bakal Tiba Akhir Tahun 2020

Sebentar tadi, dalam acara The Game Awards 2019 yang sedang berlangsung sekarang, satu kejutan telah diumumkan oleh Microsoft.
Microsoft telah mengumumkan nama sebenar dan waktu pelancaran konsol generasi akan datang mereka di pentas TGA 2019. Dulunya yang dikenali dengan namakod ‘Scarlett’, kini nama rasminya yang diumumkan ialah ‘Xbox Series X’.
Xbox Series X akan dilancarkan pada akhir tahun 2020.
Microsoft turut memperlihatkan pandang pertama bentuk fizikal konsol Xbox Series X.


Seth Rollins Telah Diumumkan Sebagai Muka Hadapan WWE 2K18!

Ahli gusti paling hangat di WWE kini berada di muka hadapan WWE 2K18!

Seth Rollins telah mungumumkan perkara ini di ESPN SportsCenter baru-baru ini. Berkata dalam sidang media, beliau berasa sangat teruja tetapi pada masa yang sama berasa janggal melihat dirinya sendiri kini menjadi pilihan untuk muka hadapan siri gusti keluaran 2K itu.
WWE 2K18 diperkatakan akan membawa kemaskini dari segi grafik serta gameplay dan bakal mempunyai season pass yang membawa pelbagai DLC, namun rancangan mengenainya masih belum diumumkan.
WWE 2K18 akan diterbitkan pada 17 Oktober 2017 untuk PlayStation 4 dan Xbox One.

On the cover of WWE 2K18 … the King Slayer. pic.twitter.com/nYMrG1mjBx
— SportsCenter (@SportsCenter) June 19, 2017

Thank you @2K and @espn! Huge honor to be on the cover of this year's game. Be like no one. pic.twitter.com/4Cov9HjVVB
— Seth Rollins (@WWERollins) June 19, 2017


Gambar Terbaru Dari Pembikinan Death Stranding – Hideo Kojima Bersama Mads Mikkelsen & Norman Reedus

Seronok tengok diorang bertiga nih “berkarya”.

Kojima kini berada di Amerika Syarikat bersama Mads Mikkelsen and Norman Reedus. Mereka sedang merakamkan beberapa babak bagi game Kojima yang akan datang, Death Stranding.
Berikut adalah beberapa gambar yang dicilok dari akaun Twitter Hideo Kojima, Twitter Ayako (PA Hideo Kojima), Twitter Jordan Vogt-Roberts (Pengarah Cutscene), Instagram Hideo Kojima, Instagram Norman Reedus.


Gameplay terbaru game free-to-play The Division Heartland


Valve Umumkan Card Game Bertemakan DotA 2, Artifact – Bakal Dilancarkan Pada 2018

Baru sahaja tadi semasa livestream The International 2017, Valve telah mengumumkan game baru iaitu berbentuk kad game.

Artifact adalah sejenis kad game yang akan dilancarkan pada tahun 2018 tetapi tarikh pelancaran tepat masih belum diumumkan. Buat masa sekarang, maklumat yang diterima adalah sangat terhad. Kepada sesiapa yang ingin mengetahui lebih lanjut tentang game ini, korang boleh ikuti akaun Twitter rasmi game ini, @PlayArtifact.
Rata-rata peminat kini memberikan respon yang positif dan mereka kelihatan tidak sabar untuk mendapatkan akses ke versi Beta, sekiranya ada.
Teruskan bersama JomGaming untuk dapatkan maklumat terkini untuk Artifact.


Koleksi Game Segera PlayStation Plus Untuk Ogos 2018

Menjelang bulan kemerdekaan negara Malaysia yang tercinta, mari kita lihat koleksi game percuma PlayStation Plus pada bulan Ogos ini.

Kini kita sudah tiba ke bulan Ogos dan sudah semestinya pelanggan PlayStation Plus mesti tertanya game-game apa yang bakal percuma untuk dimainkan. Berikut adalah lima game percuma untuk PlayStation Plus Asia (R3) dari 9 Ogos sehingga 5 September.
Mafia III (PS4)

Mafia III mengisahkan seorang veteran yang berkhidmat dalam perang Vietnam bernama Lincoln Clay pulang kembali ke kampung halaman di New Bordeaux. Namun, dia dikejutkan dengan pembunuhan keluarga angkatnya yang dilakukan oleh mafia Itali. Demi membalas dendam terhadap pembunuhan kejam keluarganya, Clay membentuk satu kumpulan mafia terdiri daripada pelbagai penjenayah untuk menghapuskan mafia Itali di bandar itu.
Syberia 3 (PS4)

Kate Walker kembali ke jelajah Siberia dalam siri ketiga Syberia. Semasa Kate cuba meloloskan diri dengan menggunakan sebuah rakit usang dari sebuah pulau di Siberia, dia hampir menemui ajalnya tetapi sempat diselamatkan oleh kaum Youkul. Oleh kerana terhutang budi pada kaum Youkul, Kate akan menyelesaikan teka-teki dan permasalahan bagi membantu kaum Youkul sepanjang perjalanan mereka bagi mencari kuil yang hilang.
Assassin’s Creed Chronicles – Trilogy (PS Vita)

Assassin’s Creed Chronicles menggabungkan tiga game yang diterajui oleh tiga assassin dari negara berbeza: Shao Jun dari China, Arbaaz Mir dari India dan Nikolai Orelov dari Rusia. Ketiga-tiga assassin ini ditampilkan dengan cerita mereka tersendiri dalam gameplay berbentuk 2.5D. Setiap assassin mempunyai senjata seperti lastik dan bayonet serta dibantu dengan kebolehan assassin.
Draw Slasher (PS Vita)

Sukakan Fruit Ninja? Anda akan tentu suka game ini kerana anda akan bermain sebagai seorang ninja bernama Hanzo (bukan dari Overwatch, ya) yang menggunakan pedangnya untuk menewaskan lanun yang bertukar menjadi zombi. Permainannya cukup mudah, anda cuma perlu menggunakan satu jari untuk membelah zombi dan sentuh skrin PS Vita untuk lompat dan melarikan diri.
Bound by Flame (PS4, PS3)

Apabila dunia hancur dek kerana terhimpit dalam percanggahan antara tujuh Ice Lords dan Dead-Army, anda akan bermain sebagai askar upahan yang dirasuk oleh sejenis syaitan berapi. Rasukan itu membuatkan anda lebih kuat tetapi semakin anda menggunakannya, anda akan kehilangan nilai kemanusiaan yang wujud dalam diri anda. Dalam game berbentuk RPG, anda boleh pilih antara tiga kelas: Fighter, Ranger dan Pyromancer dan bergerak bersama-sama karakter lain untuk mengembalikan kegemilangan Vertiel.
Kalau anda terlepas pandang game-game apa yang percuma untuk bulan Julai ini, dapatkan koleksi game segera PS Plus anda di sini sehingga ke 8 Ogos.


Dapatkan Dirt 3 Complete Edition, Antara Game Rally Terbaik Percuma Di PC!

Tawaran ini hanya dalam masa yang terhad! Jangan lepaskan peluang!

Dirt 3 merupakan salah satu game perlumbaan rally terbaik kini boleh didapatkan percuma melalui laman Humble Humble sempena ulang tahun laman terbabit. Dirt 3 Complete Edition boleh didapatkan di sini dan bakal berakhir pada awal pagi Ahad nanti.
Dirt 3 Complete Edition didatangkan dengan pelbagai DLC seperti berikut:

The Monte Carlo Rally Pack
The X Games Asia Track Pack
The Power and Glory Car Pack
The Mud and Guts Car Pack
The Colin McRae Vision Charity Pack
The Ken Block Special Pack
The Mini Gymkhana Special Pack

Apa lagi, dapatkan Dirt 3 Complete Edition segera!


God Eater: Resurrection: Rasakan Pedang/Pistol Gergasi Ku Ini!

Hola!! Gamers, korang peminat kipas susah mati siri anime God Eater?? Kalau betul korang peminat setia, kiteorang ada berita gembira tau. Jom tengok!

Developer Shift mengumumkan sambungan kepada God Eater: Burst iaitu God Eater: Resurrection yang akan menemui peminat sejatinya pada 29 Oktober 2015. Yeahooo!! Konfem ini merupakan berita gembira bagi mereka yang gemarkan pertarungan melawan raksasa menggunakan pedang gergasi yang ditempa dari DNA raksasa itu sendiri!

Game berkonsepkan action role-playing game ini adalah berdasarkan anime popular Jepun iaitu God Eater. Dalam game ini, dunia kita telah mengalami kehancuran kerana ditakluki raksasa yang dipanggil Aragami. Korang sebagai God Eater kene menentang raksasa-raksasa ini menggunakan God Arc, pedang gergasi yang dihasil menggunakan sel-sel Aragami yang boleh transform dari bentuk pedang ataupun senjata api!
Nak tahu best ke tak, cuba korang layan trailer God Eater: Resurrection kat atas tuh! Percayalah, ianya sememangnya awesome! So sekiranya korang berminat dengan game RPG ini, boleh la standby duit korang tu sebelum 29 Oktober ni.
ADIOS!!


Diego Maradona, Satu-Satunya Legenda Yang Boleh Berada Dalam 2 Video Trailer FIFA Dan PES Dalam Satu Hari

Diego Maradona. Tidak perlulah kita perkenalkan siapa susuk tubuh legenda bola sepak dunia ini. Bukan sahaja para peminat bola sepak, malah mereka yang tidak meminati bola sepak juga akan mengenali bekas pemain bintang Argentina ini.

Sejarah beliau dalam arena bola sepak tidak perlulah diceritakan lagi. Tetapi apa yang membuatkan beliau lebih legend dan badass? Maradona ditampilkan dalam dua trailer musuh tradisi video game bola sepak sejak azali, FIFA 18 dan PES 2018 – pada hari yang sama!
Apa yang membuatkan ia lebih menarik adalah kedua-dua video trailer yang ditampilkan beliau adalah bagi memperkenalkan Maradona dalam game mode yang serupa dari kedua-dua pihak FIFA 18 dan PES 2018, iaitu dalam mode FIFA Ultimate Team (FUT) dan myClub.
Awal pagi tadi, EA Sports telah mendedahkan yang Maradona adalah antara empat pemain legenda lain, termasuk Pele, Thierry Henry dan Lev Yashin bakal menyertai Ronaldo Nazario dalam senarai ICONS dalam FUT. Dan terkini, dalam gameplay trailer PES 2018 terbaru untuk E3 2017, Maradona diperkenalkan pula dalam mode myClub.
Diego Maradona, satu-satunya insan yang boleh melakukan ini!

FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch (versi tersendiri) pada 29 September 2017.
PES 2018 akan dilancarkan pada 14 September 2017 di PS4, PS3, Xbox 360, Xbox One dan PC.


Rainbow Six: Siege Dilakonkan Semula Menggunakan Lego Dalam Video Yang Sangat Kreatif!

Sebuah video Rainbow Six: Siege dicipta dengan menggunakan Lego. Ya, korang bacanya dengan betul!
Seorang Youtuber, BlacksheepPictures telah menggunakan Lego bricks untuk mencipta babak-babak ikonik dalam Rainbow Six: Siege – dan ia adalah sangat kreatif dan comel!

Dari aksi-aksi licik menggunakan drone, menembak CCTV, gerakan badass rappling hinggalah ke menyerbu ke dalam bangunan menggunakan breaching charge – semuanya mampu membuatkan para pemain Rainbow Six: Siege tersenyum apabila menontonnya.


Pasukan DotA 2 Dari Malaysia, Grills Gaming Juarai Female SEA League 4

Grills Gaming (GG) telah dinobatkan sebagai juara Female SEA League edisi ke-4. Mereka telah mengesahkan kejuaraan mereka ini selepas menewaskan DIA dari Thailand 2-1 dalam sebuah Grand Finals yang cukup mendebarkan.

Grills Gaming merupakan pasukan yang dibarisi oleh pemain-pemain dari Malaysia, iaitu Bette “istarx” Chia, Tiffani “Oling” Lim, Wei Sian “TimunSama” Wong, Nicole “Catosaurus” Lim dan diketuai oleh Stephanie “auroraa” Lim.
Female SEA League adalah sebuah kejohanan yang bermula pada tahun 2013, di mana ia hanya membariskan para pemain wanita. Ia mengambil para pemain terbaik kaum hawa dari seluruh Asia Tenggara untuk mencari pasukan DotA 2 terunggul di rantau ini.
Edisi ke-4 untuk Female SEA League ini telah bermula pada September 2016. 23 pasukan telah berentap secara mingguan dalam peringkat kumpuluan berformatkan double round-robin. Ia kemudiannya diteruskan dengan 4 pasukan terbaik dalam single-elimination playoffs bermula Januari 2017.
Antara pasukan terkenal yang menyertai edisi kali ini adalah NXA dari Indonesia, Vegetable Fish Fizz (VFF) dari Thailand, Asterisk dari Singapura dan Mint AU dari Australia.

Para pemain Grills Gaming berjaya membawa pulang router bernilai SGD539 tajaan Linksys, dan set lengkap aksesori gaming tajaan Creative BlasterX.
Sumber: Stadium Astro & Vulcan Post.


MGS 5 The Phantom Pain: Trailer terakhir untuk siri terakhir MGS!

Pencipta siri Metal Gear Solid, Hideo Kojima telah menghasilkan trailer terakhir untuk The Phantom Pain. Check it out!
Trailer yang dihasilkan kali ini bakal mengimbau nostalgia peminat-peminat siri MGS dengan memaparkan aksi-aksi dari game-game yang terdahulu disamping menyogok aksi-aksi yang bakal ditempuhi kelak didalam The Phantom Pain. Memang tak disangkal trailer kali ini memaparkan jatuhnya seorang wira ke arah kegelapan dimana tiada pusingnya lagi.
Mungkin ini juga searah dengan bagaimana Konami telah mengambil keputusan untuk membuang nama Kojima serta studionya dari box art The Phantom Pain. Ditambah pula dengan pembatalan Silent Hill oleh Konami – game yang sepatutnya mendapat sentuhan Kojima selepas Phantom Pain, menjadikan masa depan Kojima di Konami semakin diragui.
Terima Kasih Hideo Kojima untuk siri Metal Gear Solid.
Nantikan review kami untuk penutup siri ini di masa akan datang.


Mode Ultimate Team Menyumbang RM6.7 Billion Tahun Lalu, 29% Pendapatan Keseluruhan EA

Mode-mode Ultimate Team yang dimiliki EA dalam game-game sukan mereka telah menjana lebih daripada USD1.62 billion (sekitar RM6.7 billion) sepanjang tahun fiskal lalu (April 2020 hingga Mac 2021).
Nilai ini sekaligus menyumbang kepada 29 peratus daripada pendapatan keseluruhan yang diperoleh EA, menurut laporan tahunan yang diberikan syarikat gaming gergasi itu kepada ‘US Securities and Exchange Commission’, lapor GamesIndustry.biz.
Mode-mode Ultimate Team ini merentasi beberapa game sukan yang dibangunkan oleh EA iaitu produk-produk FIFA, Madden, NHL, NBA, dan UFC.
Pecahan 29 peratus daripada keseluruhan pendapatan EA ini adalah nilai tertinggi yang pernah dicapai mode itu, memotong pecahan tahun sebelumnya iaitu sebanyak 28 peratus.
Di sebalik bermacam kontroversi yang melanda mode ini, terutamanya perkaitannya dengan unsur perjudian, Ultimate Team nampaknya terus melangkah sebagai antara bisnes paling menguntungkan syarikat tersebut.
Baca lagi:
Peminat Bengang EA Iklankan FIFA Points Dalam Majalah Kanak-Kanak Kerana Perkaitannya Dengan JudiPersatuan Pengguna Islam Malaysia (PPIM) Mula Suarakan Unsur Perjudian Loot Box Dalam Video Game


Trailer Terbaru, Info Mengenai Season Passs Final Fantasy XV Diumumkan

Pemain akan berpeluang untuk mencuba co-op seramai 4 orang melalui DLC Final Fantasy XV!

Melalui trailer terbaru ini, Noctis digambarkan menerima firasat buruk bahawa semua orang kesayangan beliau akan mati. Disamping itu, ia turut memaparkan King Regis menyatakan bahawa sesuatu harus dilakukan bagi mengelakkan malapetaka berlaku kelak. Sedikit info menarik, trailer ini dilakukan oleh Digic Pictures, studio yang telah menyiapkan filem Kingsglaive!
Selain daripada trailer ini, Square Enix turut mengumumkan bahawa season pass bagi Final Fantasy XV akan mengandungi 3 DLC dan sebuah mode co-op yang boleh dimainkan bersama 4 orang, namun begitu tiada info lanjut mengenai mode ini.
3 buah DLC ini akan berfokus kepada 3 sahabat Noctis iaitu Gladiolus, Ignis dan Prompto. Ia akan memberi fokus pada setiap watak dengan penceritaan latar belakang yang lebih mendalam. DLC mengenai Gladiolus akan diterbitkan dahulu, diikuti dengan Ignis dan diakhiri dengan Prompto.
Harga bagi season pass Final Fantasy XV adalah USD24.99 (~RM125)

Gameplay Final Fantasy XV sepanjang 45 minit juga telah diterbitkan oleh Square Enix untuk tontonan peminat-peminat siri ini.
Final Fantasy XV telah dilewatkan dari 30 September ke 29 November 2016 dan bakal diterbitkan untuk PlayStation 4 dan Xbox One.


Saksikan Trailer Pertama Ready Player One, Filem Oleh Steven Spielberg – Masuk Ke Dalam Dunia Video Game Futuristik

Dalam acara San Diego Comic-Con yang berlangsung hujung minggu ini, trailer pertama untuk filem Ready Player One telah dikeluarkan malam tadi.

Filem arahan Steven Spielberg ini, yang diadaptasi daripada novel tulisan Ernest Cline, mengisahkan seorang remaja berusia 18 tahun, Wade Watts pada masa hadapan. Watts memilih untuk meluangkan hampir kesemua masanya untuk bermain sebuah video game bergenre MMORPG, digelar OASIS.
Watts percaya bahawa pencipta game tersebut, James Halliday telah meninggalkan sebilangan besar harta karun, dan Watts perlu menghabiskan game itu untuk mengetahui klu-klu dan lokasi di mana harta-harta itu disembunyikan.
Korang boleh saksikan video trailer yang penuh dengan elemen-elemen futuristik daripada filem ini di bawah:
https://www.youtube.com/watch?time_continue=115&v=VE71JOvLPvE
Ready Player One, yang dibintangi T.J. Miller, Ben Mendelsohn, Simon Pegg dan Mark Rylance, dijadualkan berada di pawagam bermula 30 Mac 2018.


Lillie dan Cosmog Dari Siri Pokemon Sun & Moon Tiba Ke Super Smash Bros!

Walaupun bukan official content, hasil kerjanya memang harus dipuji!

Dikongsi oleh komuniti modding GameBanana, SunSpirit telah memuatnaik sebuah skin Lillie dan Cosmog untuk siri Super Smash Bros yang mengantikan watak Rosalina. Mod Lillie ini sememangnya tampak sesuai dan tidak janggal untuk beraksi dalam siri Super Smash Bros dengan Cosmog menggantikan Luma!

Menurut pecipta mod ini, ia selamat digunakan untuk sesi online kerana ianya hanyalah skin dan hanya muncul pada konsol pemain.


Easter Egg Battlefield 1 Bawakan Rumah Terapung Dari Filem Disney, Up – Ini Cara Untuk Lakukannya

Francais Battlefield yang dibangunkan DICE sememangnya cukup terkenal dengan pelbagai easter egg yang lain daripada yang lain. Membuatkan easter egg itu bertambah menarik adalah bagaimana untuk menampakkan easter egg itu – pastinya dengan langkah-langkah yang kadang-kala sangat sukar untuk dilakukan.

Begitu jugalah dengan easter egg terbaru yang terdapat dalam DLC terbaru Battlefield 1, They Shall Not Pass ini. Di dalam map Verdun Heights, pemain perlu melakukan sesuatu yang boleh dikatakan agak mudah jika dibandingkan dengan easter egg dalam siri Battlefield yang lain.
Anda boleh mencubanya dengan mengikuti langkah-langkah yang diterangkan JackFrags dalam video di bawah:

Apabila telah melakukan langkah-langkah ini, sebuah rumah terapung (atau mungkin terbang) yang diikat dengan tiga belon di udara akan kelihatan. Tiga belon tersebut membawakan tiga warna bendera Perancis, iaitu merah, biru dan putih, semestinya kerana tema DLC ini menampilkan tentera dan kawasan-kawasan di Perancis.
Pastinya perkara pertama yang terlintas apabila melihat rumah terapung ini adalah rumah yang pernah kita lihat dalam filem Disney, Up.
https://www.youtube.com/watch?v=N1NLzBGJavc


Final Fantasy 7 Remake Menunjukkan Aksi Kombat Dua Gadis Manis & Sephiroth

Akhirnya penantian untuk melihat Tifa dan Aerith beraksi dalam game ini terubat hati bagi peminat Final Fantasy 7.

Final Fantasy 7: Remake (FF7:Remake) akan dikeluarkan kepada 2 disc-blu ray untuk memuatkan kesemua francais dan spin-off FF7 seperti ke dalam satu game termasuklah Dierge of Cerberus, Crisis Core dan Advent Children. Bahagian pertama akan fokus pada kisah di ‘Midgar’ dan episod istimewa akan dikeluarkan secara berperingkat.

Berbeza daripada siri asalnya yang dikeluarkan pada 1997 yang menggunakan turn-based system, FF7 Remake akan dimainkan secara open 3D battle combat. Dalam trailer ini kita dapat lihat Cloud, Barret, Aerith dan Tifa berlawan kombat.
Beberapa elemen turn-based masih diterapkan. Apabila Action Time Bar (ATB) membina, pemain boleh memperlahankan aksi pertempuran dan melihat aksi tersebut dari pelbagai sudut sambil memilih untuk menggunakan pergerakan seperti item, magic atau Limit Break.
Tifa mengunnakan uppercut melawan pihak musuh.
Dalam trailer tersebut kita juga dapat melihat Tifa menggunakan move Somersault, Cloud dengan Buster Sword nya dan abiliti Aerith untuk ‘heal’. Untuk melihat segala aksi epik yang ditayangkan di persidangan ini bolehlah tonton keseluruhan pengumuman yang 20 minit panjangnya untuk FF7:Remake ini.


The Last of Us Remake Dilaporkan Akan Dilancarkan Hujung Tahun Ini

Ura-ura tentang pembikinan semula atau remake untuk game pertama The Last of Us sudah berlegar sejak lebih setahun lalu.
Laporan terbaharu yang muncul mengatakan game tersebut akan dilancarkan pada musim cuti tahun ini, iaitu sekitar November dan Disember kelak.
Khabar ini hadir daripada wartawan terkenal, Jeff Grubb ketika bercakap dalam podacast Kinda Funny Gamescast. Walau bagaimanapun beliau tidak mengulas lanjut mengenai perkembangan baharu itu.
Perkembangan ini nampaknya selari dengan laporan sebelum ini yang mengatakan game bertemakan pasca-apokalips itu akan dilancarkan pada separuh kedua tahun 2022.
Pembangunan remake untuk game yang memenangi banyak anugerah itu kini seolah-olah menjadi ‘rahsia terbuka’. Banyak laporan daripada pelbagai sumber sudah mengarah kepada kewujudan game remake itu, namun Sony dan Naughty Dog masih lagi belum mengumumkan sebarang berita rasmi.


Xbox Live Gold Dilaporkan Akan Dimansuhkan Apabila Pelanggan Xbox Game Pass Semakin Ramai

Tahun lalu, wartawan terkenal, Jeff Grubb pernah menyatakan yang Microsoft merancang untuk memansuhkan langganan Xbox Live Gold apabila bilangan pelanggan Xbox Game Pass telah mencapai ke satu tahap yang mereka sasarkan.
Terkini, Grubb telah menyatakan sekali lagi pandangan itu dalam rancangan Grubbsnax di Giant Bomb, lapor GamingBolt.
Menurutnya, langkah Microsoft yang membenarkan game-game percuma (free-to-play) untuk bermain online tanpa langganan Live Gold menandakan yang langganan itu akhirnya akan dimansuhkan sepenuhnya pada suatu masa nanti. Namun, beliau tidak berani menyatakan bilakah ia akan berlaku, selain hanya mengatakan ia berada dalam perancangan jangka waktu panjang untuk Microsoft.
Bagi yang tidak tahu, berbeza dengan Sony yang sentiasa membenarkan pemain bermain game-game free-to-play secara online tanpa langganan PlayStation Plus, Xbox sebelumnya tidak membenarkannya tanpa langganan Live Gold, sehinggalah mengubahnya awal tahun ini.
Sekiranya laporan ini benar, seandainya Xbox Live Gold dimansuhkan sepenuhnya, bermakna semua game boleh dimainkan secara online tanpa perlu membayar apa-apa langganan. Ini pastinya akan memberi tekanan kepada Sony yang mana para pemain PlayStation masih lagi memerlukan PlayStation Plus untuk bermain online (untuk game berbayar, bukan game free-to-play).
Sony mungkin akhirnya, mudah-mudahan, akan memansuhkan juga keperluan PlayStation Plus untuk bermain online. Tentunya kemenangan besar kepada komuniti gamer konsol.
Walau bagaimanapun, ini hanyalah andaian daripada Jeff Grubb. Tiada sebarang pengumuman rasmi daripada Microsoft.


Ini Memang Rekaan Fizikal Dev Kit PS5, Disahkan Oleh Pembangun Dari Codemasters

Beberapa hari lalu, LetsGoDigital telah mendedahkan satu dokumen yang dikatakan sebagai kit pembangunan (development kit) untuk konsol generasi akan datang dari Sony, atau kita panggilnya PS5. Dalam dokumen ini, antaranya terdapat rekaan fizikal dev kit PS5.

Ramai yang meragui sama ada dokumen tersebut sahih ataupun sebaliknya, tetapi Matthew Stott, artis senior dari Codemasters (pembangun Grid, Dirt Rally, dll), telah mengeluarkan satu tweet yang mengesahkan bahawa ia sememangnya sahih. Kata Stott, terdapat beberapa dev kit tersebut di pejabat mereka.
https://twitter.com/matt_stott_72/status/1164067840976195585?s=20
Bagi korang yang tidak tahu, dev kit merupakan konsol awal yang diberikan kepada pembangun-pembangun game bagi mempersiapkan game mereka agar dapat dibangunkan dan dikeluarkan apabila PS5 dilancarkan kelak. Disebabkan pembangunan game semestinya mengambil masa yang lama sehingga beberapa tahun, rekaan fizikal akhir sesuatu konsol itu masih belum dimuktamadkan.
Jadi, korang tidak perlulah risau melihat dev kit PS5 ini yang ‘buruk’, kerana ia bukan rekaan fizikal yang akan dibawa ke pasaran umum untuk dibeli pemain.
Sebagai ingatan, gambar di bawah ialah dev kit PS4 suatu ketika dulu sebelum PS4 dilancarkan. Berbeza bukan dengan rekaan PS4 masakini?

Tidak banyak yang kita ketahui tentang PS5 pada ketika ini. Namun korang boleh baca di sini, untuk ketahui apa yang telah didedahkan setakat ini.
Sumber: Gematsu


GTA Online Tambah Game Mode Baru Seperti Rocket League – Digelar ‘Bomb Ball’

Di sebalik Red Dead Redemption 2 telah menempa nama yang cukup gah pada masa kini, Rockstar masih lagi gigih mengeluarkan kandungan-kandungan baru untuk GTA Online.

Baru-baru ini Rockstar telah memperkenalkan satu kemaskini besar yang digelar Arena War — membawakan kenderaan-kenderaan dan arena yang seakan-akan dalam filem Mad Max.

Terbaru, salah satu game mode yang ditambah ke dalam Arena War ini ialah Bomb Ball. Cara mainnya ialah pemain yang memandu kereta perlu menggelecek, melanggar dan menepis sebuah bola besar untuk dibawa ke dalam gawang lawan. Ya, macam pernah dengar, kan? Sama macam dalam Rocket League!

https://twitter.com/RockstarGames/status/1077581062195343360

Selain Bomb Ball, ada tujuh lagi game mode yang ada dalam Arena War ini seperti capture the flag, team deathmatch dalam perlumbaan dan banyak lagi — semuanya menggunakan kereta yang ganas-ganas.


The Awesome Adventures of Captain Spirit Akan Mempunyai Klu Kepada Life is Strange 2

Spin-off yang kelihatan sungguh menarik!

Dalam sidang media Xbox di E3 2018 pada semalam, spin-off kepada siri Life is Strange, The Awesome Adventures of Captain Spirit telah diumumkan. Ia merupakan sebuah game naratif baru daripada Dontnod yang akan boleh dimainkan secara percuma.
Terbaru, dalam sidang media Square Enix di E3 2018 yang baru sahaja berakhir sebentar tadi, syarikat itu telah berkongsi beberapa info lebih lanjut baru.
Pengarah-pengarah kreatif game ini telah menyatakan yang The Awesome Adventures of Captain Spirit (TAACS) adalah langkah-langkah pertama untuk memasuki ke dunia Life is Strange 2. TAACS akan mempunyai banyak rahsia dan easter egg untuk Life is Strange 2, game yang juga sedang dalam pembangunan, jadi, mereka menggalakkan pemain untuk menerokai game ini.
Game ini akan mempunyai kaitan kepada jalan cerita dan perincian daripada Life is Strange 2.
 The Awesome Adventures of Captain Spirit akan dilancarkan di PC, PS4 dan Xbox One secara percuma pada 26 Jun ini.


Deep Sky Derelicts Bagaikan Darkest Dungeon Di Angkasa Lepas!

Bagi mereka yang sukakan turn-based strategy yang mencabar, mungkin ini antara game yang patut korang perhatikan!

Menurut Snowhound games, Deep Sky Derelicts boleh dikatakan sebagai gabungan antara Darkest Dungeon dan XCOM dengan sedikit sentuhan dari Hearthstone dan FTL: Faster Than Light.
Objektif pemain bagi Deep Sky Derelicts ialah untuk mendapat ganjaran yang lumayan dengan melakukan eksplorasi di tinggalan kapal angkasa milik makhluk asing dan keluar membawa barangan-barangan berharga dengan selamat.

Dengan seni grafik ala-ala pelukis Mike Mignola serta gameplay mencabar ala Darkest Dungeon, keluaran kedua daripada studio ini sememangnya tampak menarik dan bakal tiba ke Steam Early Access bulan hadapan.
Sumber: Snowhound games.


10 Langkah Mudah Untuk Membuka Akaun PlayStation Region US, UK!

Ada sesetengah game di platform PlayStation hanya dikeluarkan di satu atau beberapa rantau sahaja, dan tidak dikeluarkan untuk semua pemain di seluruh dunia.
Dan ada sesetengah game lain pula, ia dikeluarkan di satu-satu rantau terlebih dulu sebelum ia dilancarkan di rantau-rantau yang lain.

Tetapi, sebenarnya walaupun game tersebut tidak dilancarkan di Malaysia (rantau Asia), korang masih boleh mendapatkan game-game tersebut! Korang hanya perlu membuka akaun PlayStation baru untuk rantau-rantau lain untuk mengakses game-game itu.
Kali ini, JomGaming akan cuba tolong korang untuk melakukannya. Tutorial di bawah mengajar korang untuk membuka akaun PlayStation baru.
1. Sila ke laman web PlayStation Store. Sekiranya korang telah login dengan akaun sedia ada, pastikan korang log keluar terlebih dulu.
2. Kemudian pilih ‘Create Account’, dan mula mengisi maklumat yang perlu.
3. Pastikan emel yang korang ingin daftar adalah emel yang belum pernah digunakan untuk akaun PlayStation sebelum ini.
4. Pastikan juga korang memilih negara yang ingin korang buka akaun untuk rantau itu.
5. Pilih Online ID korang , seperti akaun PlayStation Malaysia korang , Online ID tidak boleh diubah setelah korang tetapkannya, jadi sila pilih ID yg EPIK! Kemudian masukkan Password korang . Jangan terlupa tau apa Online ID dan Password korang ni!
6. Kemudian sila isi maklumat peribadi korang .
7. Kemudian adalah langkah yang penting, iaitu korang diminta mengisi maklumat alamat. Isikan alamat-alamat tersebut dalam kotak yang disediakan mengikut format.
PERINGATAN!
 Membuka akaun di region lain tidak menyalahi undang-undang, tetapi ianya melanggar Terms of Service (ToS) SEKIRANYA korang menggunakan alamat palsu seperti yang terdapat di laman-laman yang menawarkan alamat Amerika Syarikat, United Kingdom, dan Jepun.
Seeloknya korang dapatkan alamat kawan-kawan atau ahli keluarga yang menetap di di region berkenaan untuk proses pendaftaran ini. JomGaming tidak bertanggungjawab sekiranya PSN mendapati korang melanggar perjanjian ToS mereka.
8. Kemudian korang diminta untuk memasukkan informasi kad kredit, namun korang boleh tinggalkan bahagian ini.
9. Dan akhir sekali tekan butang ‘Finish’ dan semak emel korang untuk tujuan verifikasi akaun.
10. Kini, anda telah siap membuka akaun baru untuk rantau lain. Gunakan Online ID dan Password yang baru didaftarkan ini di PlayStation korang dan Create New Account. Tahniah, korang berjaya mendaftar akaun PSN di region yang lain!
Selamat mencuba!